Ubisoft Umum 6 Game Assassin’s Creed Baharu Serta Siri TV Live-Action Untuk Netflix

Tajuk di atas tidak salah. Korang bacanya dengan betul.
Dalam acara Ubisoft Forward yang diadakan hujung minggu lalu, Ubisoft telah memperlihatkan banyak game, namun yang menjadi perhatian utama adalah betapa banyaknya berita mengenai Assassin’s Creed yang didedahkan.
Ubisoft telah mengumumkan enam buah game Assassin’s Creed yang sedang dibangunkan, serta satu siri televisyen live-action juga dalam pembikinan.
Game pertama ialah Assassin’s Creed Mirage, iaitu game yang sudah diumumkan sebelum acara Ubisoft Forward bermula. Kali ini Ubisoft telah memperlihatkan trailer sinematik pertamanya.
Mirage akan menelusuri watak Basim Ibn Ishaq, iaitu watak yang pertama kali muncul dalam Assassin’s Creed Valhalla. Mirage akan bermula ketika Basim berumur 17 tahun, beberapa tahun sebelum beliau muncul dalam Valhalla. Latar belakang yang digunakan ialah kota Baghdad ketika zaman keemasan di bawah pemerintahan Kerajaan Abbasiah.
Ubisoft menggambarkan game ini sebagai action-adventure, mengesahkan laporan sebelum ini yang mengatakan elemen RPG akan dikurangkan dalam Mirage.
Assassin’s Creed Mirage akan dilancarkan untuk PC, PS5, PS4, Xbox Series dan Xbox One pada tahun 2023.

Game kedua Assassin’s Creed yang diumumkan adalah yang dipanggil dengan namakod RED (belum ada judul rasmi). Game ini merupakan flagship seterusnya selepas Mirage.
Setelah sekian lama diminta oleh para peminat, Ubisoft akhirnya akan membawa francais ini ke latar belakang Jepun (tentunya kejayaan Ghost of Tsushima sedikit sebanyak memainkan peranan). Para pemain akan menerokai zaman feudal Jepun serta fantasi-fantasi shinobi.
RED digambarkan sebagai open-world RPG, bermakna ia akan kembali membawakan elemen RPG selepas Mirage.

Experience the full Shinobi fantasy in our future open world RPG title set during Feudal Japan: Assassin’s Creed Codename RED.#AssassinsCreed pic.twitter.com/vr15LIvjej— Assassin's Creed (@assassinscreed) September 10, 2022

Game ketiga Assassin’s Creed yang diumumkan adalah yang dipanggil dengan namakod HEXE. Game ini pula adalah flagship seterusnya selepas RED.
Tidak banyak butiran yang diumumkan buat masa ini selain Ubisoft hanya berkongsikan video teaser yang amat “menyeramkan”. Walau bagaimanapun, beberapa laporan sebelum ini mengatakan yang HEXE akan menggunakan latar belakang Eropah Tengah ketika zaman Witch Trial, di mana banyak manusia yang dihukum dengan kejam kerana didakwa mengamalkan sihir.

We work in the dark…That's all we can say for now about Assassin’s Creed Codename HEXE.#AssassinsCreed pic.twitter.com/01YM9uXtr8— Assassin's Creed (@assassinscreed) September 10, 2022

Game keempat Assassin’s Creed yang diumumkan adalah yang dipanggil dengan namakod INFINITY. Inilah game standalone multiplayer yang sejak sekian lama sudah disebut-sebut.
Game ini akan mengumpulkan kesemua latar belakang Assassin’s Creed yang pernah dilancarkan, termasuklah RED dan HEXE. Tiada butiran lanjut dikongsikan buat masa ini.
Game kelima Assassin’s Creed yang diumumkan adalah yang dipanggil dengan namakod JADE. Ia merupakan sebuah game mobile free-to-play (percuma) AAA RPG action-adventure yang menggunakan latar belakang China purba sekitar 215 sebelum Masihi.

Take Assassin's Creed everywhere you go with Assassin's Creed Codename JADE, a AAA RPG action-adventure game for mobile devices set in ancient China.#AssassinsCreed pic.twitter.com/MykzIZdoHR— Assassin's Creed (@assassinscreed) September 10, 2022

Game keenam Assassin’s Creed yang diumumkan adalah game mobile yang dibikin khas, dan akan dilancarkan secara eksklusif di platform Netflix Games. Tiada butiran lanjut diumumkan untuk game ini buat masa ini.
Bukan itu sahaja kolaborasi antara Ubisoft dengan Netflix. Sebuah siri tv live-action Assassin’s Creed juga diumumkan.

Ubisoft Television and Netflix are currently working together on the live-action Assassin's Creed series and on an original mobile game! pic.twitter.com/sfg6n1J8YZ— Assassin's Creed (@assassinscreed) September 10, 2022

Tidak dilupakan juga, Ubisoft akan mengeluarkan DLC terakhir untuk Assassin’s Creed Valhalla pada tahun ini, yang digelar ‘The Last Chapter’.
Begitu banyak game dan kandungan Assassin’s Creed yang didedahkan Ubisoft pada kali ini. Mana satu yang korang paling teruja?


Veteran Siri Uncharted Umum Keluar Dari Naughty Dog, Mungkin Untuk Sertai Pembangunan Game Avengers

Terima kasih untuk segala jasa yang dicurahkan kepada studio ini.

Shaun Escayg, pengarah kreatif Uncharted: The Lost Legacy telah mengumumkan bahawa beliau bakal meninggalkan Naughty Dog selepas tujuh tahun bersama studio itu.
“Tujuh tahun lalu saya menyertai pasukan berbakat Naughty Dog untuk satu projek yang sangat awal, The Last of Us,” kata Escayg melalui laman Twitter peribadinya. “Kemudiannya ia menjadi sejarah. Left Behind, Uncharted 4 hanya sekilas dan Uncharted The Lost Legacy telah melonjak perkembangan kreatif saya lebih jauh – saya akan merindui rakan-rakan saya.”

Seven years ago I joined the talented team at @Naughty_Dog on a project still in its infancy, The Last Of Us. Well, the rest is history. Left Behind, Uncharted 4 were fleeting and Uncharted The Lost Legacy pushed my creative growth even further- I will miss all my dogs.
— Shaun Escayg (@ShaunEscayg) January 3, 2018
Escayg kemungkinan besar bakal menyertai Crystal Dynamics untuk bersama-sama membangunkan game Avengers akan datang, selepas beliau memuat-naik logo Avengers di Instagram-nya dengan kapsyen “ke pengembaraan baru”. Walau bagaimanapun, Escayg masih belum mengesahkan perkara itu.

🥂to new Adventures- 💥bring it 2018!🔥
A post shared by  Shaun Escayg (@shaun_escayg) on Dec 31, 2017 at 8:07pm PST


The Game Award: Games Terbaik Diraikan, Announcement Trailers Diperkenalkan!

The Game Award, sebuah majlis anugerah yang mengiktiraf pencapaian-pencapaian dalam industri permainan video, telah diadakan pada pagi tadi dan berakhir pada 12 tengah hari waktu Malaysia.
Majlis anugerah yang telah diadakan di Los Angeles itu merupakan antara majlis anugerah yang paling berprestij di dalam industri permainan video.
Berikut adalah senarai penuh para pemenang untuk The Game Award:
BEST FAMILY GAME
Super Mario Maker (Nintendo EAD Group No. 4/Nintendo)
BEST FIGHTING GAME
Mortal Kombat X (NetherRealm Studios/Warner Bros. Interactive Entertainment)
BEST MULTIPLAYER GAME
Splatoon (Nintendo EAD Group No. 2/Nintendo)

BEST MOBILE/HANDHELD GAME
Lara Croft Go (Square Enix Montreal/Square Enix)
ESPORTS TEAM OF THE YEAR
OpTic Gaming
ESPORTS PLAYER OF THE YEAR
Kenny “KennyS” Schrub (Counter-Strike: Global Offensive/Team EnVyUs)
ESPORTS GAME OF THE YEAR
Counter-Strike: Global Offensive (Valve)
MOST ANTICIPATED GAME
No Man’s Sky (Hello Games)
BEST NARRATIVE
Her Story (Sam Barlow)

TRENDING GAMER
Greg Miller

BEST INDIE GAME
Rocket League (Psyonix)

BEST SPORTS/RACING GAME
Rocket League (Psyonix)
GAMES FOR IMPACT
Life is Strange (Dontnod Entertainment/Square Enix)
BEST FAN CREATION
Portal Stories: Mel (Prism Studios)
DEVELOPER OF THE YEAR
CD Projekt Red (The Witcher 3: Wild Hunt)

BEST ART DIRECTION
Ori and the Blind Forest (Moon Studios/Microsoft Studios)

BEST ACTION/ADVENTURE GAME
Metal Gear Solid 5: The Phantom Pain (Kojima Productions/Konami)

BEST SCORE/SOUNDTRACK
Metal Gear Solid 5: The Phantom Pain (Ludvig Forssell, Justin Burnett, Daniel James/Kojima Productions)
BEST PERFORMANCE
Viva Seifert (Her Story)

GAME OF THE YEAR
The Witcher 3: Wild Hunt (CD Projekt Red/Warner Bros. Interactive Entertainment)

Di samping itu beberapa trailer telah diperkenalkan seperti The Walking Dead The Game, Star Citizen, Rocket League (Xbox One), Teltale Batman, Shadow Complex Remastered, Rock Band VR, Quantum Break, Psychonauts 2, Far Cry Primal, dan Uncharted 4: A Thief’s End.


Gameplay PES 2019 VS Gameplay FIFA 19 – Saksikan Video Perbandingan Ini!

Mari kita tengok siapa yang kena.
Kredit gambar: ZAN OMG
Setiap tahun, peminat game bola sepak pasti akan melalui satu fasa ini. Fasa ini adalah membandingkan antara gameplay PES 2019 dengan gameplay FIFA 19.
Bagi peminat tegar, mereka tidak akan kisah tentang perbandingan ini kerana mereka tetap akan membeli game yang menjadi pujaan hati masing-masing. Tetapi, perbandingan ini sangat penting untuk mereka yang berada di atas pagar, tidak pasti sama ada ingin membeli PES 2019 atau FIFA 19.
Versi demo untuk kedua-dua game bola sepak akan datang ini masih belum dikeluarkan kepada umum. Namun, media antarabangsa dan beberapa Youtuber terpilih telah mencuba game ini, serta mereka sudahpun berkongsi video gameplay masing-masing.
Jadi, dalam artikel ini, kami sediakan video montaj yang menarik daripada Youtuber ZAN OMG. Dalam video yang korang boleh tonton di bawah, ia memperlihatkan gameplay dan aksi-aksi menarik yang telah diperlihatkan dalam PES 2019 dan FIFA 19  setakat ini — jadi bolehlah korang buat pilihan dengan tepat:
https://www.youtube.com/watch?v=pXK24GlrgIg
Versi demo PES 2019 akan dikeluarkan pada 8 Ogos ini, manakala game penuhnya nanti akan dilancarkan pada 30 Ogos.
Versi demo FIFA 19 pula akan dikeluarkan pada 11 September ini, dan ia akan dilancarkan sepenuhnya pada 28 September nanti.
Kedua-dua game ini hanya akan dilancarkan di tiga platform, iaitu di PC, PS4 dan Xbox One.
JomBaca: Kenapa Pro Evolution Soccer Makin Popular Dalam Arena Esports Bola Sepak Antarabangsa?

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


DLC Horizon Zero Dawn: The Frozen Wilds Diumumkan, Akan Datang Tahun Ini – Saksikan Trailernya

Dalam sidang media E3 2017 Sony yang baru sahaja berakhir sebentar tadi, Guerrilla Games telah mendedahkan DLC pertama untuk Horizon Zero Dawn.

DLC ini akan mengambil kawasan serba baru, menampilkan cuaca penuh salji, dan semestinya lebih banyak dinosaur robotik yang lebih ganas. Horizon Zero Dawn: The Frozen Wilds akan dilancarkan pada satu tarikh yang belum diumumkan tahun ini.
Korang boleh saksikan trailernya di bawah.
https://www.youtube.com/watch?v=J5xsS1WZA54&oref=https%3A%2F%2Fwww.youtube.com%2Fwatch%3Fv%3DJ5xsS1WZA54&has_verified=1
JomBaca: Photo Mode Horizon Zero Dawn Telah Ditambahbaik, Ini Adalah Aksi-Aksi Baru Aloy Yang Lebih Comel


Nintendo Switch Kini Terjual Sebanyak 2.4 Juta Unit, Menurut Laporan SuperData

Menurut laporan sebuah firma penganalisis, SuperData menyatakan bahawa Nintendo Switch kini telah terjual sebanyak 2.4 juta unit di seluruh dunia sejak ia dilancarkan pada 3 Mac 2017.

Harus diingat bahawa statistik yang dikeluarkan oleh SuperData ini bukanlah statistik rasmi yang dikeluarkan oleh Nintendo.
Kata laporan itu lagi, Switch telah berjaya melakukan prestasi jualan yang jauh lebih baik berbanding jangkaan mereka. Sebelum ini SuperData ada menyatakan bahawa jangkaan mereka untuk Switch terjual menjelang akhir tahun 2017 adalah 5 juta, walau bagaimanapun, jangkaan tersebut telah ditambah mereka kepada 7.2 juta unit.
Kata CEO SuperData, Joost Van Dreunen dalam satu kenyataan:
“Nintendo kini sedang melakukan prestasi atas jangkaan, di mana ia mencadangkan, sekurang-kurangnya buat masa kini, ia akan berjalan lancar dalam memastikan keyakinan pelabur dikembalikan. Dalam waktu yang menunjukkan pelbagai game mantap akan datang, dan kami menjangkakan Mario Kart 8 Deluxe (akhir April) dan Splatoon 2 (Julai) akan berjalan dengan baik dalam waktu musim panas.”

JomBaca: Nintendo Menjual Lebih Banyak Game Zelda: Breath of the Wild Berbanding Nintendo Switch!
Sekiranya anda ingin mengetahui jumlah jualan Nintendo Switch yang rasmi, anda tidak perlu menunggu dengan lebih lama lagi. Nintendo akan melaporkan pendapatan untuk tahun fiskal pada minggu hadapan.
Sumber: GamesIndustry.biz


PUBG Telah Memotong League of Legends Sebagai Game Yang Paling Ramai Dimainkan Di Korea

PlayerUnknown’s Battleground sekarang dimainkan lebih ramai daripada game League of Legends dan Overwatch di kafe siber Korea.
PUBG telah mencapai batu loncatan terbaru dan sekarang ia mendominasi dengan peratusan terbesar pada 24.28%, League of Legends berada di belakang dengan 23.62% diikuti pula dengan Overwatch pada 13.73%.

Informasi ini datang dari laman web Korea, Gametrics (laporan VG247). Ini bukan sesuatu yang biasa untuk pemain PC di Korea. Video game kompetitif selalunya akan berada di atas pada awal permulaannya. Overwatch telah melakukan perkara yang sama pada bulan Jun tahun lepas dan nampaknya PUBG akan juga jatuh sepertimana yang berlaku kepada League of Legends apabila gamer mula hilang minat terhadapnya.
Walau bagaimanapun, ia agak menarik untuk melihat sejauh mana ia akan bertahan di tangga teratas. Buat masa ini, PUBG memecahkan rekod yang mana kami pun tidak fikir mungkin dalam bilangan jualan dan pemain. Ini juga adalah punca dari sambutan di Korea sejak beberapa tempat di atas belum didominasi oleh game buatan Korea buat masa ini.


Geralt Of Rivia: Pro Skater – Mod Terbaru Berikan Aksi Baru Dalam The Witcher 3

Seronok juga bila ada mod ni dalam The Witcher 3!

Penggemar-penggemar siri ini pastinya tahu kadang-kadang mengembara dalam dunia The Witcher ada remehnya kerana saiz yang agak luas, disamping Roach yang gemar berada di tempat-tempat yang ganjil seperti lereng bukit atau pun di atas bumbung rumah.
Kali ini Eutirion, seorang modder bagi The Witcher 3 telah mencipta sebuah mod yang membenarkan Geralt meluncur dengan pantas! Pastinya add-on ini bakal disukai ramai memandangkan ia memberikan pilihan kepada pemain untuk bergerak dengan efisien dan pada masa yang sama menikmati keindahan dunia The Witcher.
Saksikan mod ini dalam video dibawah.

Geralt of Rivia’s Pro Witcher 3 boleh didapati di Nexus Mods..


11 Games Yang Bakal Menggegar Jun 2016!

Kalendar 2016 telahpun sampai di pertengahan jalan. Pastinya bulan Jun akan menampilkan beberapa game yang tidak kurang hebatnya. Jom kita tengok game yang bakal menggegar Jun 2016!
Dangerous Golf (PC, PS4 & Xbox One) – 3 Jun 2016

Pernahkah anda terbayang sebuah game di mana anda bermain golf di dalam rumah? Akhirnya rumah menjadi bersepah, pecah sana dan pecah sini dek kerana bola golf yang berapi? Inilah tema yang akan dibawakan dalam Dangerous Golf! Lagi banyak barangan pecah, lagi banyak points anda!
Game ini dibangunkan oleh Three Fields Entertainment, di mana developer-nya adalah bekas pengasas Criterion Games, studio yang bertanggungjawab membawakan siri Burnout.
JomBaca: Dangerous Golf: Game Golf Yang Lain Dari Yang Lain!
Mirror’s Edge Catalyst (PC, PS4 & Xbox One) – 7 Jun 2016

Game ini merupakan sebuah game bergenre open world action adventure yang dibangunkan oleh DICE dan diterbitkan oleh Electronic Arts. Ia merupakan reboot kepada Mirror’s Edge, sebuah game yang dikeluarkan pada 2008.
Mirror’s Edge Catalyst – game yang berperspektif first person – akan berkisar tentang asal usul, Faith, watak utama game ini dalam usahanya untuk menggulingkan sebuah syarikat konglomerat totalitarian yang memerintah kota Glass.
Mighty No. 9 (PC, PS4, PS3, Xbox One, Xbox 360 & Wii U) – 21 Jun 2016

Game ini adalah sebuah game bergenre action platform, dibangunkan bersama oleh Comcept dan Inti Creates, diterbitkan oleh Deep Silver. Game ini telah berjaya direalisasikan selepas mendapat crowdfunding yang memberansangkan di Kickstarter.
Mighty No. 9 dikatakan mempunyai aura yang sama dengan siri game Mega Man dari segi gameplay dan character design. Ia mengfokuskan 2D platforming, dengan penggabungan 2D dan 3D artwork dan animasi.

Lego Star Wars: The Force Awakens (PC, 3DS, PS3, PS4, PS Vita, Wii U, Xbox 360 & Xbox One) – 28 Jun 2016

Seperti yang dilihat dalam tajuknya, game ini merupakan sebuah game bertemakan Lego yang menggunakan latar belakang dari filem Star Wars: The Force Awakens. Ia merupakan game kelima dalam siri Lego Star Wars yang dibangunkan oleh TT Games.
Bergenrekan action adventure, ia akan memasukkan content dari waktu antara Return of The Jedi dan The Force Awakens.
JomBaca: LEGO STAR WARS The Force Awakens: Terbangun Dari Galaxy Far Far Away!
Senran Kagura Shinovi Versus HD (PC) – 1 Jun 2016

Game yang merupakan episod ketiga dalam siri Senran Kagura, dan sekuel kepada Senran Kagura Burst ini sudah dilancarkan di PlayStation Vita pada 14 Oktober 2014. Pada 1 Jun 2016, ia dikeluarkan untuk platform PC pula.
Senran Kagura Shinovi Versus HD merupakan sebuah action game yang memerlukan pemain melakukan c-c-c-c-ombo dengan kombinasi pelbagai butang. Apa yang lebih menarik, XSEED turut mengumumkan bahawa pemain akan menikmati gameplay yang lancar dan sempurna kerana Senran Kagura Shinovi Versus HD akan mempunyai 60 FPS!
JomBaca: Senran Kagura Shinovi Versus HD Bakal Bertarung Di PC!
Umbrella Corps (PC, PS4) – 21 Jun 2016

Game ini adalah bergenre multiplayer survival horror shooter yang telah dibangun dan diterbitkan oleh Capcom. Ia merupakan sebuah game spin-off kepada siri Resident Evil.
Umbrella Corps berlatarbelakangkan pada tahun 2015, 2 tahun sebelum bermulanya kejadian dalam Resident Evil 6 dan 12 tahun selepas terkuburnya Umbrella Corporation pada tahun 2003. Walaupun Umbrella Corporation sudah dibubarkan, maklumat penyelidikan viral BOW sangat berharga yang tertinggal masih lagi menunggu untuk ditemui.
JomBaca: Resident Evil: Umbrella Corps: Video Gameplay Dah Release!
Sherlock Holmes: The Devil’s Daughter (PC, PS4, Xbox One) – 10 Jun 2016

Game ini adalah sebuah game adventure yang disertakan dalam siri Adventures of Sherlock Holmes, dibangunkan oleh Frogwares dan diterbitkan oleh Bigben Interactive.
Seperti juga sirinya yang sebelum ini iaitu, Sherlock Holmes: Crimes & Punishments, game terbaru ini turut akan berkisar tentang penerokaan dunia jenayah dan mencari klu-klu yang ditinggalkan. Setelah klu-klu ini ditemui, ia akan diletakkan di “deduction board“, iaitu sebuah gameplay yang menggabungkan kesemua ceraian klu ini untuk dijadikan maklumat yang berguna.
Tokyo Mirage Sessions ♯FE (Wii U) – 24 Jun 2016

Game yang dibangunkan Atlus dan diterbitkan Nintendo ini sudahpun dikeluarkan di pasaran Jepun pada 26 Disember 2015. Pada bulan Jun ini, ia dilancarkan pula di seluruh dunia.
Tokyo Mirage Sessions ♯FE adalah sebuah game crossover antara siri Shin Megami Tensei dan Fire Emblem, bergenrekan RPG. Game ini menggunakan turn-based battle system yang mana karakter-karakternya bergabung dengan makhluk yang dikenali sebagai Mirages untuk menentang musuh, melancarkan pelbagai serangan dan abiliti, termasuk mencipta serangan kombo bersama beberapa karakter lain.
JomBaca: Tokyo Mirage Sessions #FE: Trailer Versi Bahasa Inggeris Dan Demo Gameplay Dari Nintendo!
Atelier Sophie: The Alchemist of the Mysterious Book (PS4, PS3 & PS Vita) – 7 Jun 2016

Atelier Sophie: The Alchemist of the Mysterious Book telahpun dikeluarkan di pasaran Jepun pada 19 November 2015. Pada bulan Jun ini, ia akan dipasarkan ke seluruh dunia pula.
Game ini merupakan sebuah game bergenre RPG yang dibangunkan oleh Gust. Tema yang berada di belakang Atelier Sophie adalah kata-kata kunci “alchemy” dan “book” Watak utama dalam game ini adalah Sophie Neuenmuller, seorang kanak-kanak perempuan pencinta alchemy yang menjalankan atelier di luar bandar.
JomBaca: Atelier Sophie: Versi Bahasa Inggeris Bulan Jun Ini!
Odin Sphere Leifthrasir (PS4, PS3 & PS Vita) – 7 Jun 2016

Odin Sphere merupakan game yang dibangunkan untuk PlayStation 2 dan telah dilancarkan pada tahun 2007. Kemudian pada Januari 2016, game ini telah di-remake, menamakannya Odin Sphere Leifthrasir dengan pelancarannya untuk PlayStation 3, PlayStation 4 dan PlayStation Vita di pasaran Jepun. Pada bulan Jun ini, versi remake ini akan dikeluarkan di seluruh dunia.
Game ini membawakan genre 2D fantasy action RPG yang dibangunkan oleh Vanillaware dan diterbitkan oleh Atlus. Ia mempunyai lima cerita di mana watak utama untuk setiap cerita mempunyai hubungan kerabat dengan setiap lima negara yang berperang di dalam dunia Erion.
Grand Kingdom (PS4, PS Vita) – 21 Jun 2016

Grand Kingdom telahpun dikeluarkan pada 19 November 2015 untuk pasaran Jepun. Pada bulan Jun ini, ia akan dipasarkan di seluruh dunia pula.
Game yang bergenre tactical RPG ini dibangunkan oleh Monochrome Corporation. Game ini membawakan pemain untuk masuk ke dalam turn-based battles di mana mereka memberi arahan kepada beberapa kumpulan merceneries yang berupaya menyerang menggunakan pedang dan serangan magik – bergantung kepada combat class spesifik.
JomBaca: Grand Kingdom: Banyak DLC Berbayar Versi Jepun Akan Dimuatkan Dalam Full Game Versi Bahasa Inggeris!

*Tarikh dan infomasi adalah tepat pada waktu penulisan. JomGaming tidak akan bertanggungjawab jika terdapat pertukaran maklumat, terutamanya tarikh pelancaran selepas penyiaran artikel.


EA Sports mula memperlihatkan logo game bola sepak mereka seterusnya


Steam: Jualan Games Paling Top Pada 2015!

Jom tengok game apakah paling banyak jualan melalui Steam!

Data ini telah disediakan oleh Steam Spy yang merupakan sebuah organisasi yang menyimpan maklumat bagi setiap jualan di Steam. Data ini melibatkan semua games yang terjual yang tidak memasukkan sebarang jual beli item yang melibatkan games free-to-play dan juga DLC.
Data yang lebih terperinci, korang boleh lawati laman sesawang yang berikut.
JomBaca: Steam Machine bakal menggugat Playstation dan Xbox!


Sony Umum Kolaborasi Dengan Travis Scott Untuk PS5 Sebagai “Rakan Kreatif Strategik”

Sony baru sahaja mengumumkan satu kolaborasi yang mungkin kita semua tidak terfikir langsung sebelum ini.
Dalam satu video pendek yang dikeluarkan, Sony telah mengumumkan kolaborasi untuk promosi PS5 dengan Travis Scott, memperlihatkan rapper terkemuka dari Amerika Syarikat itu sudah bersedia untuk bermain konsol terbaharu itu.
Video dimulakan dengan menampilkan beberapa individu penting dalam pelbagai aspek PS5, kemudian diakhiri dengan kehadiran Scott di atas sofa seterusnya menghidupkan PS5. Dalam kenyataan yang dikeluarkan, Sony berkata:
“Hari ini, kami teruja untuk mengumumkan Travis Scott telah menyertai keluarga PlayStation sebagai rakan kreatif strategik. Kami dikahabarkan Travis ialah seorang peminat tegar PlayStation, jadi kami telah mulakan perbualan dengan beliau yang membawa kepada kerjasama unik ini. Melalui semangat kebersamaan kami terhadap gaming dan kreativiti, kami merancang untuk berkolaborasi dengan Travis dan jenama Cactus Jack beliau untuk menghasilkan projek-projek inovatif yang mana kami harap akan menggembirakan ramai peminat kami.”

Menarik untuk kita saksikan bagaimana Sony akan menggunakan populariti seorang rapper untuk mempromosikan PS5. Apa pandangan korang?
PS5 akan dilancarkan pada 12 November di beberapa negara terpilih. Untuk pasaran Malaysia, Sony akan mengumumkan tarikh pelancaran dan harganya apabila mereka sudah bersedia.


Masih Tak Faham Apa Itu Google Stadia? Ini 11 Perkara Yang Korang Perlu Tahu

Semasa mengeluarkan video acah tentang pengumuman istimewa daripada Google, ramai yang meneka bahawa syarikat itu akan memperkenalkan konsol gaming mereka sendiri — sama seperti konsol tradisional yang sering dibawakan PlayStation dan Xbox.

Ternyata, setelah mengadakan sidang media di GDC 2019, Google telah memperkenalkan sesuatu yang benar-benar di luar jangkaan. Digelar Stadia, ia merupakan satu platform streaming game menggunakan cloud yang bukan sahaja berpotensi menenggalamkan PlayStation, Xbox dan Switch, malah berupaya memberikan impak kepada mobile gaming.
Masih kurang jelas tentang apa itu Stadia? Ini kami jelaskan kepada korang!
1. Tiada Hardware Fizikal

Stadia merupakan sebuah platform streaming game. Senang kata, ia umpama Netflix, yang mana kalau Netflix kita stream filem-filem dan drama-drama TV, tetapi melalui Stadia, kita akan stream game.
Maka, sebagai sebuah platform streaming game, tiada apa-apa hardware fizikal wajib yang perlu kita beli untuk bermain. Kita nanti akan hanya perlu melanggan servis Stadia ini dan kita boleh mula stream game-game yang terdapat dalam platform ini.
2. Main Di Mana-Mana Peranti

Jadi, kalau tiada hardware fizikal seperti konsol atau handheld, kita nak main macam mana? Kita boleh main di mana-mana!
Seperti yang kami katakan tadi, Stadia ialah persis Netflix gaming, makanya kita boleh main di mana-mana peranti yang menyokong servis ini. Kita boleh mainkan di PC, laptop, telefon pintar, tablet, dan malah kita juga boleh mainkannya di TV dengan skrin yang lebih besar dengan menggunakan Chromecast.
Seperti yang kita boleh tonton dalam video di atas, pertukaran antara satu peranti dengan peranti yang lain semasa bermain Assassin’s Creed’s Odyssey adalah sangat mengagumkan. Google menunjukkan demo bagaimana mereka memulakan permainan di laptop, kemudian sambungnya di telefon pintar, PC, tablet dan akhir sekali di TV.
3. Controller Gaming Pertama Daripada Google

Satu-satunya hardware yang ada untuk Stadia ialah controller. Iyalah, apabila dah berjaya stream satu-satu game ke TV, pastinya kita memerlukan controller untuk sesi gaming yang lebih selesa sambil bersandar di sofa.
Semestinya controller untuk Stadia kelihatan seakan sama dan mempunyai aura seperti controller yang dikeluarkan untuk PlayStation 4 dan Xbox One. Apa yang menarik ialah ia bukan sahaja semata-mata butang-butang untuk bermain game, tetapi turut mempunyai beberapa lagi butang lain yang membawakan fungsi khas. Kami akan jelaskan di bawah.
4. Butang Google Assistant

Fungsi paling menarik setakat ini untuk controller ini ialah kehadiran butang Google Assistant. Seperti yang dipamerkan dalam video di atas, kita boleh saksikan bagaimana apabila kita tersekat di sesuatu level dalam game dan tidak tahu bagaimana untuk menyelesaikannya, kita boleh terus menggunakan butang Assistang untuk meminta bantuan.
Stadia akan terus mencari video di Youtube yang paling sesuai untuk menyelesaikan level tersebut, dan video tutorial ersebut akan terus dipamerkan di skrin pemain, tanpa perlu menukar atau melihat ke peranti lain. Kemudian setelah melihat video tutorial tersebut tamat, skrin akan terus ditukarkan semula ke level yang kita tergendala tadi. Semuanya akan dipamerkan di skrin yang sama.
Selain itu, controller ini juga mempunyai fungsi untuk merakam dan memuatnaik gameplay kita ke Youtube, sama seperti butang “Share” di controller PS4.
5. Boleh Guna Controller Lain

Di sebalik mempunyai controller-nya sendiri, Google mengesahkan yang Stadia akan menyokong beberapa gamepad lain, dan kami jangkakan yang controller-controller PS4 dan Xbox One akan tersenarai sama.
Walau bagaimanapun, apabila menggunakan controller lain, pastinya butang-butang seperti Assistant itu tidak dapat digunakan.
6. Fungsi Crowd Play

Ciri yang paling mengagumkan kami setakat ini ialah fungsi Crowd Play. Stadia memperkenalkan satu fungsi di mana penonton livestream di Youtube boleh sertai (join) terus game yang streamer itu sedang main.
Seperti yang korang boleh tonton dalam video di atas, streamer tersebut sedang bermain game NBA, dari tontonan itu, ada butang “Join” untuk kita sertai terus sertai game lobby streamer tersebut. Kita akan diletakkan dalam queue dan tunggu untuk masuk terus ke dalam game lobby tersebut.
7. Kelajuan Internet

Apabila bercakap tentang stream, semestinya ia memerlukan sambungan Internet sepanjang masa. Makna kata, tiada Internet, tiadalah game.
Google mendedahkan yang kita boleh stream resolusi 4K/60fps melalui kelajuan sepantas 30Mbps. Untuk 1080p/60fps pula, 25Mbps diperlukan. Semakin rendah kelajuan tersebut, semakin rendah resolusi yang mampu di-stream.
Namun, Google tidak mendedahkan apakah keperluan kelajuan minima untuk bermain Stadia. Mampukah ia stream 480p/30fps pada kelajuan 10Mbps? Entahlah.
Kawasan tempat tinggal korang sudah bersedia dengan kelajuan ini untuk bermain Stadia?
8. Game-Game Eksklusif

Google sedang memfokuskan untuk mengeluarkan game-game eksklusif untuk Stadia. Antara game yang telah disahkan akan dikeluarkan ke Stadia ialah Doom Eternal.
9. Fungsi Cross-Play

Google menyatakan yang Stadia akan menyokong fungsi cross-play. Fungsi ini semestinya wajib untuk platform gaming masakini memandangkan Sony yang cukup terkenal dengan dasar pintu tertutupnya juga sudah mula terbuka hati untuk membenarkan cross-play.
Stadia dikatakan akan mempunyai ciri cross-play merentasi kesemua platform lain, termasuk mengakses game saves dan game progression yang tersimpan di cloud. Walau bagaimanapun, Google tidak menyatakan secara spesifik apakah platform yang tersenarai dalam “kesemua” itu.
10. Spesifikasi Meletop

Google cukup garang dalam mengangkat spesifikasi yang dibawakan ke dalam Stadia — dengan yakinnya menyatakan yang Stadia adalah lebih berkuasa berbanding PS4 Pro dan Xbox One X digabungkan.
Dakwaan ini adalah berdasarkan prestasi Stadia yang beroperasi pada 10.7 GPU teraflops, manakala PS4 Pro pada 4.2 GPU teraflops dan Xbox One X pada 6.0 GPU teraflops.
11. Harga & Tarikh Pelancaran

Salah satu teka-teki yang menjadi persoalan besar terhadap Stadia ialah apakah model bisnes yang digunakan Google untuk platfom ini. Apakah ia adalah langganan bulan seperti Netflix dan kita akan memiliki akses untuk kesemua game yang ada dalam servis ini? Atau mungkin seperti langganan PlayStation Plus yang menawarkan beberapa game terpilih secara bulanan? Atau ia menjual game satu per satu secara berasingan, dan kita perlu membelinya satu per satu seperti store-store gaming lain?
Cara langganan itu satu hal, harganya pula satu hal lagi. Apakah harga yang akan ditawarkan nanti berpatutan?
Tarikh pelancaran juga masih belum diumumkan. Google hanya menyatakan yang Stadia akan dilancarkan pada tahun ini.

Jadi, itulah apa yang kami rasakan korang perlu tahu tentang Stadia ini. Ada apa-apa yang kami tertinggal? Nyatakan di ruangan komen.


Diablo 3: Patch 2.4.0 Hadir Dengan Kandungan Percuma Yang Menyeramkan!

Berita gembira buat kipas-susah-mati Diablo 3! Blizzard telah mengumumkan map baru yang diberi nama ‘Greyhollow Island’ yang bakal tiba bersama patch 2.4.0.
Menurut Blizzard, Greyhollow Island adalah sebuah kepulauan yang telah disumpah dan dipenuhi oleh pelbagai misteri. Kawasan baru ini mempunyai sedikit NPC untuk pemain berinteraksi dalam usaha mewujudkan suasana terasing dari sebarang tamadun.
Melalui kandungan terbaru ini, pemain diberi tanggungjawab untuk mengungkai segala misteri di pulau tersebut!
Patch 2.4.0 ini juga bakal memberi event baru kepada pemain, menambah bilangan 16 musuh dan juga set dungeons yang baru.
Update dan kandungan percuma sebegini adalah antara tindakan yang patut dicontohi oleh developer lain jika mereka benar-benar inginkan sokongan dari peminat yang berkekalan.


Onimusha: Warlords Versi Remastered Diumumkan Untuk PC, PS4, Xbox One Dan Switch!

Korang dah bersedia untuk mendengar berita yang sangat menggemparkan ini?

Capcom baru sahaja mengumumkan yang Onimusha: Warlords akan dilancarkan ke platform-platform gaming masakini — iaitu untuk PC (Steam), PS4, Xbox One dan Nintendo Switch!

Melalui satu blogpost, Capcom mendedahkan yang versi remastered ini akan dikeluarkan pada 15 Januari 2019, berharga USD20 (~RM82).

Versi ini akan menampilkan visual yang lebih baik, dengan kemaskini diperkenalkan kepada grafik background game, rekaan karakter, dan cut scenes. Capcom turut menambah sokongan analog stick, opsyen paparan 4:3 dan 16:9, serta soundtrack baru bersama-sama dengan rakaman lakonan suara Jepun yang baru.

Selain itu, Easy Mode akan boleh korang mainkan dari awal yang mana ia tidak dibenarkan dalam game asal.

Siri game Onimusha merupakan game yang sangat popular semasa era PlayStation 2.
Onimusha: Warlords pertama kali dilancarkan pada tahun 2001, kemudian diikuti dengan Onimusha 2: Samurai’s Destiny (2002), Onimusha 3: Demon Siege (2004), dan Onimusha: Dawn of Dreams (2006).

Persoalan yang terus bermain dalam minda kami selepas mendengar berita tentang versi remastered Onimusha ini — adakah sebuah game baru dari siri ini sedang dalam pembangunan oleh Capcom? Entahlah, hanya mereka yang ada jawapannya.


Sony Tubuhkan PlayStation Studios Mobile Division Dengan Pembelian Savage Game Studios

Sony Interactive Entertainment telah mengumumkan beberapa perkembangan terbaharu yang memfokuskan kepada arena game mobile.
Ketua PlayStation Studios, Hermen Hulst telah mengumumkan pengambil-alihan Savage Game Studios. Ia merupakan sebuah studio berpangkalan di Finland dan Jerman yang memfokuskan kepada pembangunan game mobile.
Bersama-sama dengan pengambil-alihan ini, Savage Game Studios akan turut menyertai PlayStation Studios Mobile Division, iaitu sebuah divisyen yang baru sahaja Sony tubuhkan.
Hulst mendedahkan yang divisyen baharu ini akan beroperasi secara berasingan daripada pembangunan konsol, seterusnya fokus kepada pengalaman inovatif on-the-go (mobile) berasaskan harta intelek (IP) baharu dan lama milik PlayStation.
Savage Game Studios sudah pun memulakan pembangunan untuk sebuah game action mobile AAA live service, namun ia masih terlalu awal untuk pendedahan lanjut.
Selain itu, Hulst turut memberi jaminan bahawa di sebalik bermacam projek lain seperti pelancaran game-game ke PC, mereka tidak akan mengabaikan komuniti PlayStation dengan terus membikin lebih banyak game single-player yang dipacu naratif.


Satu Skrin Projektor Ini Boleh Dipancarkan Banyak Paparan Sekaligus! Tak Payah Beli TV/Monitor Banyak-Banyak!

Suami isteri tak perlu lagi berebut TV! Dengan skrin projektor ini, hantu gamer dan kaki drama boleh duduk bersama!

MirraViz, sebuah syarikat paparan digital telah mempamerkan sebuah gajet yang mungkin boleh menyelamatkan banyak rumahtangga gamer yang kerap berebut TV.

Gajet yang dipanggil MultiView Screen ini adalah sebuah skrin projektor reflective yang hanya memantulkan kembali paparan kepada arah sumbernya – menjadikan penonton yang duduk di sudut yang betul untuk melihat paparan yang jelas dan nyata.
Yang lebih menarik, teknologi MirraViz ini tidak bergantung kepada sebarang bentuk kacamata atau goggle, sebaliknya hanya menggunakan projektor biasa beserta skrin projektor multi-layer mereka.

Menurut MirraViz, teknologi mereka ini boleh digunakan di dalam arena gaming kompetitif di mana gamers boleh bersaing dan bermain bersama tanpa menggunakan splitscreen. Di samping itu, ianya juga boleh digunakan untuk kegunaan seisi keluarga – masing-masing boleh menggunakan skrin yang sama untuk kegunaan masing-masing pada masa yang sama.
Bagaimanapun, teknologi ini mungkin masih terlalu mahal, kerana walaupun skrin projektor mereka hanya berharga USD499 (~RM1993.26), projektor yang digunakan bagi menjayakan teknologi ini bukan calang-calang. MirraViz di CES 2018 turut menjual dua pakej MultiView Screen – Pakej Home Theater berharga USD2,000 (~RM7,987.70) dan Pakej Gaming berharga USD3,000 (~RM11,981.55) yang turut disertakan dengan perkakasan audio, projektor, dan gaming chair.


Fallout Anthology: Koleksi Fallout Meletop Bikin Goyang!

Guys, nih ada berita gempak baru diumumkan di QuakeCon 2015 oleh Bethesda! Lima game Fallout yang lepas dikumpulkan dalam satu koleksi yang sempoi. Peminat Fallout pasti gatal tangan nak order pabila melihatnya. Jom tengok!

Dipakej di dalam sebuah bekas ohsem yang berbentuk mini bom nuklear yang gila stylo – koleksi ini dikeluarkan dengan harga USD 50 dan untuk platform PC sahaja. Untungla PC MASTERRACE! Kipas-susah-mati Fallout mesti kenal game-game yang ada dalam koleksi ini:

Fallout
Fallout 2
Fallout Tactics
Fallout 3 Game Of The Year Edition
Fallout New Vegas Ultimate Edition

Bagi mereka yang teringinkan bom nuklear mini di dalam bilik mereka, boleh order kat sini. Jommmmm!


Bermula Hari Ini, Guardian Tales Adakan Acara ‘Free Summon’ Selama 10 Hari

Sejak dilancarkan pada Julai lalu, Guardian Tales kini merupakan antara game RPG yang paling menarik untuk dimainkan di platform mobile. Terkini, mereka sedang mengadakan satu acara menarik untuk semua pemain setia.
Acara pertama ialah ’50 Free Summon’. Dari 26 September hingga 5 Oktober, pemain berpeluang melakukan 10 kali summon setiap hari sehingga 50 summon. Acara ini hanya berlangsung selama 10 hari, maka pastikan korang log masuk dan summon untuk 5 hari berturut-turut.
Kemudian, Guardian Tales bukan sahaja akan melancarkan satu hero baharu, malah satu chapter utama baharu. Bagi meraikan pelancarannya, game ini akan mengadakan acara di mana pemain boleh mengumpulkan mata dalam Chapter dan Rifts, atau juga dalam Colosseum dan Arena.
Guardian Tales merupakan sebuah game mobile adventure RPG yang penuh dengan teka-teki yang mencabar, grafik pixelated yang klasik, dan jalan cerita yang mencuit hati. Korang boleh mainkannya di iOS dan Android.


Malaysia Cyber Games 2015: Persediaan Terakhir

Fulamak guys, hari ini pada pukul 9 pagi nanti, Malaysia Cyber Games 2015 akan bermula. So jom kita usha sikit persiapan terakhir sebelum event ini bermula.

Nampaknya setup terakhir untuk pertandingan e-sport nanti sudah berada peringkat akhir. Penulis sendiri teruja melihat susunan yang dilakukan oleh pihak MCG.
JomBaca: Malaysia Cyber Games 2015: Kehangatan Semakin Terasa!

Di sebelah kiri dan kanan kelihatan banyak PC dan di fahamkan disitu lah para peserta akan bertarung untuk pertandingan ini. Main stage di tengah-tengah dimana caster akan berada dan juga terdapat skrin besar untuk para penonton melihat aksi-aksi sepanjang pertandingan di jalankan.
JomBaca: Malaysia Cyber Games Bawak Tetamu Istimewa!

Bagi pemegang tiket SVIP ini merupakan tempat duduk korang nanti. Kelas kau Jah! Tempat duduk bagi VIP dan juga free tiket akan berada di sekeliling seat stadium.
Pergh! Menarik ni guys, hope penulis dapat join event ni nanti. Jumpa di sana!
ADIOS!


Semua 15 Game Percuma Epic Games Store Sepanjang Disember 2020 Tertiris, Ini Senarainya!

Minggu lalu, Epic Games telah mengumumkan bahawa bermula 17 hingga 31 Disember 2020, mereka akan memberikan satu game percuma pada setiap hari di Epic Games Store.
Terkini, DSOGaming telah mendapat senarai kesemua 15 game tersebut yang telahpun tertiris. Korang boleh lihatnya di bawah:
Cities: Skylines – 17 DisemberOddworld: New n Tasty – 18 DisemberThe Long Dark – 19 DisemberDefense Grid 1 – 20 DisemberAlien: Isolation – 21 DisemberMetro 2033 – 22 DisemberTropico 5 – 23 DisemberInside – 24 DisemberDarkest Dungeon – 25 DisemberMy Time in Portia – 26 DisemberNight in the Woods – 27 DisemberStranded Deep – 28 DisemberSolitairica – 29 DisemberTorchlight II – 30 DisemberJurassic World Evolution – 31 Disember
Jadi, bersiap sedialah untuk log masuk ke Epic Games Store pada setiap hari sehingga hujung tahun ini untuk menyedut semua game ini.


Shadows: Awakening: Boleh Beli or Boleh Blah!?

Alami sebuah game RPG yang membolehkan anda menukar ke pelbagai watak dan menggabungkan segala kekuatan dalam satu-satu masa.

Shadows: Awakening merupakan sebuah game RPG berlandaskan siri Heretic Kingdoms yang dibangunkan oleh Games Farm dan diterbitkan oleh Kalypso Media. Sebelum ini, studio Games Farm juga melancarkan game dalam latar belakang sama iaitu bertajuk Shadows: Heretic Kingdoms.
Nak katakan ia sebagai satu sekuel, bukan juga kerana ini merupakan satu peningkatan besar terhadap game sebelum ini. Tetapi, adakah peningkatan Shadows: Awakening boleh dikategorikan sebagai Boleh Beli or Boleh Blah?!
Jom baca ulasan kami!
Syaitan Mengganas
Anda boleh mengasah bahasa prosa Inggeris klasik sambil bermain game ini.
Shadows: Awakening membuka bicara dengan pertemuan bersama ahli sihir misteri yang dikenali sebagai The Hooded Man yang terperangkap di Shadow Realm, alam penuh dengan roh-roh dan syaitan. Ahli sihir tua yang nampak sama seperti Gandalf menyeru syaitan dipanggil sebagai Devourer di mana pemain akan mengawal syaitan itu dengan satu tujuan yang tidak didedahkan kepada pemain.
Ahli sihir itu mahu menceroboh ke Mortal Realm menggunakan Devourer tetapi syaitan tidak boleh keluar dari Shadow Realm (kira macam alam bunian jugalah). Jadi, The Hooded Man mempersembahkan beberapa pilihan roh manusia kepada Devourer. Apabila seseorang individu terikat kepada Devourer, syaitan itu akan menguasai keseluruhan badan manusia itu.
Devourer sedut roh macam dia minum kopi je. Sluuuurrppp…
Namun, Devourer bukan dapat mengawal sepenuh roh yang menyerap masuk. Ya, mungkin kawalan badan sepenuhnya tetapi sebaliknya, minda manusia lebih kuat dari segala-galanya sehinggakan manusia itu boleh ingat siapa diri sebenarnya walaupun sudah meninggal berkurun dan berabad lama yang telah dicampakkan dalam Shadow Realm.
Koleksi personaliti berbeza
Hmmm… ulat bulu panjat seluar, siapa kena dulu di yang keluar!
Jika anda rajin bermain game-game RPG seperti The Witcher atau Dragon Age, anda mesti dah terbiasa dengan mempunyai pelbagai rakan (companion) dalam sesebuah party berlawan musuh dan mengembara bersama-sama pemain.
Shadows: Awakening tidak mengikut aliran party tradisional ini. Oleh kerana Devourer akan mengambil takluk segala roh yang boleh syaitan serap, anda akan terpecah kepada tiga personaliti dalam sesuatu masa. Pada permulaan game, anda akan dipecahkan kepada tiga pilihan roh iaitu Kalig, seorang warrior; Jasker, seorang archer dan Evia, seorang mage.
Apa yang paling menarik anda boleh tahu dah berapa lama karakter anda mati. Perkara paling pelik untuk letak dalam biodata.
Namun, anda tidak terikat dengan tiga pilihan manusia ini sahaja. Sepanjang game ini, anda akan jumpa ramai lagi karakter tak kira manusia, dwarf dan segala makhluk ketika anda sedang mengembara dalam dunia Heretic Kingdoms.
Kawalan tanpa had
Seperti yang saya jangkakan, Shadows: Awakening dipersembahkan agak mirip dengan satu game RPG dibangunkan oleh Blizzard iaitu Diablo 3 dek kerana perspektif kamera isometric. Ya, anda akan berjalan-jalan di dungeon, rompak kubur orang lain dan pecahkan pasu dan segala tempayan anda jumpa untuk dapatkan barang seperti wang, perisai, senjata dan sebagainya di dalam dungeon.
Kalau anda nampak sahaja jambatan runtuh, tukar saja kepada Devourer.
Namun, combat Shadows: Awakening lebih dari sekadar mengikut tindak-tanduk Diablo 3. Apa yang menarik perhatian saya sepenuhnya adalah anda seperti sedang bermain game Nintendo ala-ala Pokemon atau The Legend of Zelda. Dalam game ini, anda boleh merasuk bermacam-macam roh dan tempatkan mereka dalam tiga slot yang tersedia.
Sama seperti Pokemon, anda boleh menukar roh dari dua alam berbeza yang paling sesuai semasa anda ditimpa musuh. Oleh kerana Devourer hanya boleh mengalahkan roh jahat di Shadow Realm, namun karakter pilihan anda (saya pilih Jasker) boleh menjatuhkan manusia berdarah panas dan raksasa wujud di Mortal Realm.
Kau main api pula ya, mambang.
Oleh sebab boleh mengembara antara dua alam berbeza, anda akan diuji dengan cabaran teka-teki bak old-school The Legend of Zelda di mana pemain haruslah bijak menggunakan Devourer dan 14 karakter lain yang anda boleh serap di Mortal Realm. Teka-teki Shadows: Awakening boleh dikatakan agak mencabar tetapi tiadalah sampai menggaru kepala saya untuk lepas dari teka-teki diberikan.
Kesimpulannya – Boleh Beli or Boleh Blah!?
Ahhh… sinar cahaya menerangi dungeon sambil mengopak kubur orang.
Walaupun game RPG ini menyerap pelbagai jenis komponen yang sudah sebati dalam game-game lain seperti Diablo 3, Pokemon dan The Legend of Zelda, Shadows: Awakening berjaya mempersembahkan diri lebih padu berbanding Shadows: Heretic Kingdoms.
Aspek lain yang saya paling suka sambil melihat visual grafik yang smooth seperti mentega ini adalah lakonan suara yang mantap untuk segala jenis karakter tak kiralah suara Devourer ke, suara Jasker ke mahupun suara NPC di bandar-bandar besar.
Susah juga lawan Darmok ni.
Dek kerana gabungan dari game-game lain juga, Shadows: Awakening mungkin boleh membosankan bagi anda kerana anda pernah jumpa segala klise game RPG diselitkan dalam game ini. Anda haruslah tabahkan diri untuk mengharungi side quest yang dipanggi sebagai ‘fetch quest’ untuk naikkan level karakter anda tetapi ia cukup untuk saya teruskan bermain game ini sebab saya penuh dengan rasa ingin tahu.
Ketika dalam combat pula, game ini tiada potion untuk menyembuhkan HP dan MP anda. Sebaliknya, anda perlu bergantung dengan Soul Stone (anda boleh lihat kapasiti Soul Stone diselitkan antara bar HP dan MP) dan cara untuk cas kembali Soul Stone adalah mengalahkan banyak musuh supaya Devourer boleh serap.
Ini mendatangkan masalah kerana kalau anda tidak cukup mengalahkan musuh, maka Soul Stone akan lambat dicas. Cara alternatif lain adalah membelanjakan wang bagi cas penuh Soul Stone di Shadow Trader (anda boleh samakan penjual ini macam toko-toko jamu) bertebaran di seluruh dunia Heretic Kingdoms.
Rest. In. Peace.
Bagi pencinta RPG, Shadows: Awakening tentu menggamit kenangan anda bermain game-game klasik RPG dalam perspektif kamera isometric dengan kawalan turn-based yang mudah. Kalau anda tidak kisah bermain banyak-banyak kali untuk dapatkan semua karakter dan sudah lama layan Heretic Kingdoms Saga dan Kult: Heretic Kingdoms, maka game ini BOLEH BELI.
Kalau anda mahukan game yang tak makan banyak masa, tak nak main ulang banyak kali dan malas nak tahu hikayat Heretic Kingdoms, Shadows: Awakening BOLEH BLAHdalam senarai game anda dalam bulan September ini.
+ Lakon suara (voice over) mantap
+ Boleh main banyak kali
+ Boleh bertukar-tukar banyak watak dalam satu masa
+ Teka-teki dan combat yang mencabar
– Kisah Heretic Kingdoms terlalu dahsyat untuk pemain baru hayati
– Pergerakan satu kamera tetap sahaja
– Peta tak lengkap, kelirukan pemain
– Aiming dan sistem target yang memeningkan
Shadows: Awakening sudah pun dilancarkan pada 1 September 2018 untuk PC, Xbox One dan PS4.


DLC Pertama Untuk Forza Horizon 3 Diterbitkan!

Didatangkan dengan 7 kereta baru untuk dibawa berlumba!
https://youtu.be/64srpn7V4BU
Dikenali sebagai “The Smoking Tire Car Pack”, DLC terbaru ini akan memberi pemain akses kepada 7 jenis kereta iaitu:

2016 Aston Martin Vulcan
2000 Lotus 340R
2016 GTA Spano
2010 Ford Crown Victoria Police Interceptor
2016 Pagani Huayra BC
2016 BMW M2 Coupe
1976 Jeep CJ5 Renegade

Di samping itu, DLC ini juga didatangkan bersama patch yang meningkatkan kestabilan Forza Horizon 3.
Sumber dari Forza Motorsport.


Koleksi Game Percuma PlayStation Plus Untuk Mei 2020

Dua game percuma pada bulan ini akan mengajar kita segalanya tentang pengurusan dan simulator.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Mei 2020. Ianya adalah seperti berikut, yang akan boleh diambil dari 7 Mei hingga 1 Jun:

Farming Simulator 19
Cities: Skyline

Bagi korang yang masih belum ambil game-game percuma untuk bulan April 2020, korang masih ada masa sehingga 6 Mei ini.


Mason Greenwood Dibuang Dari FIFA 22 Selepas Kes Penderaan Seksual, Masih Kekal Dalam Football Manager 2022

EA Sports kini telah membuang pemain Mason Greenwood dari FIFA 22 setelah penyerang Manchester United itu ditahan atas tuduhan memperkosa, penderaan seksual dan memberikan ancaman untuk membunuh.
Nama Greenwood telah menjadi perbualan hangat di media sosial selepas bekas teman wanitanya memuat-naik di Instagram suara perbualan dan beberapa gambar sebagai bukti beliau telah menerima pelbagai penderaan seksual dari Greenwood.
Sebagai respon kepada tuduhan tersebut, EA Sports telah membuang pemain itu dari “active squads” dalam FIFA 22, serta menggantung semua kad Greenwood dalam pek mode Ultimate Team, lapor Manchester Evening News.
Walau bagaimanapun, kad Greenwood sedia ada yang sudah ada dalam simpanan para pemain, tidak akan dibuang.
Untuk Football Manager 2022 pula, pemain berusia 20 tahun itu masih ada lagi dalam game tersebut kerana pembangunnya tidak akan membuat sebarang keputusan selagi ia masih dalam siasatan pihak polis, kata Sports Interactive dalam satu kenyataan kepada The Athletic.
Sports Interactive menegaskan yang dalam kes-kes lain yang berkait keganasan seksual sebelum ini, apabila kelab telah menggantung seseorang pemain itu, mereka tidak akan teragak-agak untuk membuangnya dari game secepat mungkin.


Final Fantasy XV: Jom Tonton 50 Minit Gameplay, Versi Yang Sepatutnya Keluar Pada 30 September

Jom saksikan gameplay master version terbaru Final Fantasy XV yang berdurasi 50 minit!

Semalam, Square Enix telah mengeluarkan satu video khas, mengumumkan dan menjelaskan mengapa Final Fantasy XV akan ditunda dari 30 September ke 29 November 2016.
Alasan utama yang diberikan oleh pengarahnya, Hajime Tabata adalah apabila telah menyiapkan master version untuk game ini, mereka merasakan ia belum mencapai standard yang mereka inginkan. Maka dengan itu, mereka telah menyediakan day one patch untuk “mencantikkan” lagi game ini. Namun, beliau berkata, day one patch tidak akan mampu digunakan oleh sebahagian pemain yang telah membeli game penuh ini disebabkan sesetengah dari mereka tidak mempunyai sambungan internet untuk memuat turun day one patch tersebut.
Maka dengan itu, game penuh yang akan dilancarkan pada 29 November nanti akan disempurnakan dengan update-update terkini yang dikatakan sebagai day one patch tadi.

Seperti yang telah dijanjikan dalam video semalam juga, master version yang dikatakan itu akan mereka kongsikan dalam video gameplay.
Jadi, apa kita tunggu lagi, jom layan:

Final Fantasy XV akan dilancarkan di PS4 dan Xbox One pada 29 November 2016.
JomBaca: Final Fantasy XV Perlukan 45GB Atau Lebih Ruang HDD Di PS4


Rating FIFA 23 Cristiano Ronaldo Mula Turun Selepas Sertai Al Nassr

Sejak lebih sedekad yang lalu, Cristiano Ronaldo sentiasa menjadi antara pemain dengan rating tertinggi dalam siri game FIFA.
Setiap kali FIFA baharu keluar, kita akan tengok dulu siapa lebih tinggi rating — Ronaldo atau Lionel Messi.
Walau bagaimanapun, era itu mungkin sudah sampai ke penghujungnya. Dalam kemaskini terbaharu, EA Sports nampaknya telah menurunkan rating Ronaldo dalam FIFA 23 kepada 88 — turun dua mata berbanding 90 ketika game tersebut dilancarkan pada September lalu.
Tentunya penurunan ini tidak begitu mengejutkan memandangkan pemain legenda itu sudah berusia 37 tahun dan tidak lagi bermain di peringkat tertinggi bola sepak Eropah. Lebih-lebih lagi apabila beliau dan pasukan Portugal tidak menunjukkan prestasi yang memberangsangkan dalam Piala Dunia FIFA Qatar baru-baru ini.
Selepas dilepaskan oleh Manchester United, Ronaldo kini berkelana di sebuah kelab Arab Saudi, Al Nassr.
Sebagai perbandingan, Messi masih lagi mempunyai rating setinggi 91. Tentunya juga tidak mengejutkan memandangkan beliau baru sahaja memimpin pasukan Argentina menjuarai Piala Dunia, serta masih lagi bermain dengan salah satu pasukan terbesar Eropah, iaitu PSG.
Bagaimana pula agaknya rating mereka dalam game bola sepak EA Sports yang akan dilancarkan tahun ini? Bagi korang yang tidak tahu, game tersebut kelak akan digelar EA Sports FC kerana kerjasama antara EA dan FIFA telah tamat.


The Division: 5 Pembaharuan Dalam Open Beta Yang Korang Wajib Tahu!

Bandar New York pasca-bencana akan kembali dibuka untuk para pemain. Jadi, apa yang diorang akan tambah dalam Open Beta nanti?

Dalam official forum Tom Clancy’s The Division, Ubisoft telah mengeluarkan Patch Notes untuk Open Beta yang akan dikeluarkan pada minggu hadapan. Selepas membacanya, ini antara update dan tweak yang menarik perhatian kami:

Satu mission utama baru akan diberikan, iaitu Subway Morgue. Mission ini akan membawa pemain untuk berlawan dengan The Cleaners dan seterusnya menyelamatkan seorang Engineer, Paul Rhodes.
Tutorial video akan dapat dilihat di skrin semasa memilih character.
High end weapons akan tersedia untuk pemain dapatkan di Dark Zone.
Musuh NPC (non-player characters) dalam Dark Zone akan ditambah dengan jumlah yang signifikan.
Performance game dan server juga telah diperbaiki. Game akan lebih stabil bagi mengelakkan game crash.

Korang boleh baca senarai penuh Patch Notes untuk Open Beta ini DI SINI.
Untuk pengetahuan, kalau korang memainkan Closed Beta tempoh hari dan masih lagi tidak delete-nya, korang tidak perlu download application lain untuk memainkan Open Beta ini. Ia akan melakukan update kepada application sebelum ini sahaja.

Game penuh Tom Clancy’s The Division akan berada di pasaran pada 8 Mac 2016 di PC, PS4 dan Xbox One.
JomBaca: The Division: Ubisoft Umum Tarikh Open Beta, Pemain Bakal Dapat Reward Istimewa!


Pengarah District 9 Mahu Lancarkan Siri Filem Sci-Fi Di Platform Steam – Ini Trailernya!

Selepas lama mendiamkan diri, pengarah filem sci-fi Afrika Selatan, Neill Blomkamp kembali dengan projek filem manusia menentang makhluk asing!

Pengarah yang terkenal dengan filem sci-fi yang mempersoalkan perbezaan antara kaum, status sosio-ekonomi dan politik di dalam filem-filem beliau kini kembali dengan studio sci-finya yang terbaru – Oats Studio.

Projek pertama studio ini adalah sebuah filem pendek bertajuk Volume 1 – dan nampaknya filem pendek ini mungkin akan di-stream di platform jualan PC gaming Steam, menurut satu tweet beliau;

If I sold experimental short films on @steam_games as tests for potential full feature films, would people watch them?
— Neill Blomkamp (@NeillBlomkamp) April 9, 2017
Ini bukanlah kali pertama beliau menggunakan filem pendek untuk menguji penerimaan penonton terhadap filem baru beliau. District 9, filem yang mengangkat namanya ke persada filem Hollywood juga dimulakan sebagai projek filem pendek! Selepas filem pendek ini mendapat sambutan daripada peminat sci-fi, barulah studio filem sanggup mengeluarkan belanjawan untuk beliau.
Taktik yang sama mungkin digunakan bagi Volume 1 ini di Steam – menggunakan bilangan pengguna Steam yang tinggi (125 juta pengguna – data 2015) untuk menjual idea filem beliau.


‘Horizon 2074’ Mungkin Judul Siri TV Horizon Di Netflix, Merentasi 2 Susur Masa Berbeza

Bulan lalu, Sony telah mengesahkan yang siri televisyen adaptasi daripada francais Horizon sedang dibangunkan, dan bakal ditayangkan di platform Netflix.
Terkini, terdapat satu laporan yang muncul, melaporkan beberapa butiran baharu mengenai projek tersebut.
‘Horizon 2074’ dikatakan adalah judul siri tv itu. Ia juga dikhabarkan akan membawakan jalan cerita yang merentasi dua susur masa berbeza.
Bagi yang belum pernah bermain Horizon Zero Dawn dan sekuelnya Horizon Forbidden West, latar masa utama yang digunakan francais ini adalah kira-kira 1000 tahun selepas keruntuhan peradaban manusia terdahulu. Satu apokalips telah berlaku sekitar tahun 2070-an, dan pemain bermain dalam latar masa satu kurun selepas peristiwa itu.
Oleh itu, daripada judul yang diketahui ini, iaitu Horizon 2074, siri tv itu mungkin akan turut memaparkan bagaimana apokalips itu berlaku pada tahun tersebut.
Laporan ini hadir daripada wartawan terkenal, Jeff Grubb, yang turut menemui barisan kru balik tabir yang akan menjayakan projek ini di laman web Directors Guild of Canada.

Here is the crew for Horizon 2074. This confirms the name as well as filming in Toronto. As I reported previously, the show will likely be set in Toronto as per conditions of tax incentives. https://t.co/J20WWdtRN6— Jeff Grubb, No. 3 games journalist (@JeffGrubb) June 27, 2022

Menurut VGC, antara nama besar yang ada dalam senarai ini adalah Jack Boem (The Boys, Resident Evil: Welcome to Raccoon City) dan Michele Brady (The Expanse, Saw 2).
Grubb turut menyatakan yang siri tv ini bukanlah remake atau reboot kepada game asal, tetapi lebih kepada penceritaan dalam universe yang sama dengan game, yang akan menjelaskan beberapa elemen yang terjadi dalam game.


Dark Souls III: Rekod Dunia Dicapai! Selesai Bawah 2 Jam!

Sudah ada gamer yang berjaya membuat speedrun untuk Dark Souls III.
Dengan pasaran Jepun sudah mendapat akses, ada antara peminat-peminat hardcore telah mendapatkan Dark Souls III versi Jepun.
Jung Ho Min, salah seorang speedrunner yang dikenali dalam komuniti Dark Souls telah berjaya menyelesaikan game tersebut dengan menewaskan boss terakhir dengan masa 1 jam 42 minit dan 10 saat.
Kalau rasa tak kisah dengan spoiler, pembaca boleh tonton video yang dikongsi oleh Jung Ho Min.
Dark Souls III bakal berada pasaran tempatan mulai 12 April di PC PS4 dan Xbox One.


Perlawanan Final ePiala Malaysia Akan Berlangsung Sebelum Perlawanan Akhir Piala Malaysia Di Bukit Jalil

Bulan lalu, Malaysian Football League (MFL) telah mengumumkan ePiala Malaysia, sebuah kejohanan esports bersempena Piala Malaysia pada tahun ini. Kejohanan ini merupakan satu kerjasama eksklusif bersama Gamesbond, dan akan dipertandingkan menggunakan FIFA 20 di PS4.
Semalam, pihak MFL dan Gamesbond telah mengadakan satu sidang media bagi berkongsikan lebih lanjut tentang kejohanan ini.
Lapan pemain esports handalan FIFA tempatan telah diumumkan, yang mana setiap daripada mereka ini akan mewakili lapan pasukan yang telahpun layak ke peringkat suku akhir Piala Malaysia 2019 — iaitu Johor Darul Ta’zim, Kedah, Melaka, Pahang, Perak, PKNP FC, Selangor dan Terengganu FC.
Peringkat suku akhir ePiala Malaysia akan bermula pada 26 September, kemudian separuh akhir pada 17 Oktober dan perlawanan final pada 2 November 2019. Apa yang paling menarik ialah perlawanan final ePiala Malaysia bakal berlangsung sebelum perlawanan akhir Piala Malaysia 2019 di Stadium Nasional Bukit Jalil, Kuala Lumpur.
Juara ePiala Malaysia akan membawa pulang wang tunai sebanyak RM5,000 berserta trofi.
8 pemain ePiala Malaysia yang terpilih ialah seperti berikut:

Muhammad Luqman Haziq Bin Hajiman (LuqmanHzq)
Nur Amirul Bin Afandi (Amtuah)
Muhammad Syahril Mispardi (Syahril)
Kathireswaran Sugumaran (Infamous9)
Mirza Mohammad Nabil Beg Bin Mirza Mohammad Taiyab Beg (Bale)
Iskandar Mirza Bin Mohd Mustafa (IsMirza)
Ahmad Shahrin Bin Shaharudin (Ayen)
Putera Sufrie Nizam Bin Subardron (Killer)

Dalam siaran akhbar yang dikeluarkan, Ketua Pegawai Eksekutif MFL, Kevin Ramalingam berkata:
“Melihat populariti esports di Asia Tenggara, dengan lebih daripada 9.5 juta
peminat, kami sedang melihat esports sebagai platform untuk menggalakkan solidariti melalui bola sepak. Kami juga mahu generasi baru berminat dengan bola sepak tradisional. Oleh itu, kita sedang menonjol ke hadapan untuk merangkum dan menyokong pemain esports Malaysia.”
Pengarah Pengurusan Gamesbond, Fazli Razak pula berkata:
“Memandangkan Malaysia memiliki salah satu pangkalan peminat bola sepak terbesar di rantau ini dan komuniti ini menunjukkan sokongan yang kuat untuk acara berkaitan esports yang diadakan, kami berharap untuk terus memacu minat menerusi acara ini.”
Semua perlawanan ePiala Malaysia akan disiarkan secara langsung dan boleh ditonton menerusi Facebook Malaysian Football League atau saluran Football Malaysia di iFlix.


Bunyi Kipas PS5 Dikatakan Sangat Senyap, Jauh Berbeza Dengan PS4

Seperti ramai sedia maklum, semalam petang telah menyaksikan ramai Youtuber di Jepun memuatnaik video pandang pertama mereka mencuba PS5 setelah dijemput oleh Sony. Antaranya kita dapat melihat gambar sebenar konsol PS5 dan controller DualSense yang diambil bersebelahan gamer.
Selain itu, dua daripada Youtuber tersebut, iaitu Dengeki Online and 4Gamer (via Push Square) telah mengesahkan bahawa bunyi kipas yang dikeluarkan dari dalam konsol PS5 adalah begitu senyap.
Bunyi kipas PS5 yang senyap ini cukup mengagumkan mereka walaupun ketika sesi penggambaran video tersebut, konsol itu sedang memainkan Godfall dan Astro’s Playroom di dalam bilik yang dipancarkan lampu studio yang panas. Malah, Dengeki Online turut menyatakan yang beliau fikir konsol itu belum lagi dihidupkan kerana beliau tidak mendengar sebarang bunyi yang menandakan ia telahpun dihidupkan.
4Gamer pula menyatakan yang beliau ada merasakan bahang yang keluar dari konsol PS5 ketika bermain, tapi cukup kagum yang ia tidak mengeluarkan bunyi yang kuat walaupun berada di dalam persekitaran kira-kira 30 darjah celcius.
Ianya cukup berbeza daripada bunyi kipas yang dikeluarkan oleh PS4 yang sangat bising, terutamanya ketika bermain game-game yang besar. Penulis sendiri pernah beberapa kali menerima notis di PS4 untuk mematikan sementara PS4 untuk ia kembali sejuk ketika bermain The Last of Us Part II. Jangan kata bermain game, menonton Netflix di PS4 juga mengeluarkan bunyi yang kuat.
Walau bagaimanapun, ia mungkin terlalu awal untuk memuji kejuruteraan pembangunan PS5 kerana kalau korang masih ingat, PS4 Pro semasa ia baru sahaja dilancarkan turut tidak mengeluarkan bunyi yang kuat, namun selepas memainkan game-game yang lebih terbaharu, ia mengeluarkan bunyi yang sama kuat sahaja seperti edisi PS4 yang pertama.
Adakah skrip yang sama bakal terjadi kepada PS5? Hanya waktu yang akan menentukan.
PS5 akan dilancarkan pada 12 November ini.


Hampir Sedekad Berlalu, Crytek Akhirnya Umumkan Crysis 4

Game seterusnya dalam francais Crysis kini berada dalam pembangunan, Crytek umumkan.
Secara rasminya, judul untuk game terbaharu ini bukanlah “Crysis 4”, sebaliknya Crytek hanya menggunakan istilah “game keempat untuk Crysis” kerana mereka masih belum lagi memuktamadkan judulnya.
Menurut Crytek, mereka berusaha untuk membawakan sebuah game shooter generasi seterusnya yang sebenar.
Crytek juga mengatakan yang pembikinan game shooter itu masih lagi berada dalam fasa awal, dan mereka akan berkongsikan butiran lanjut mengenainya dalam masa sama mereka membangunkannya.

Game terakhir dalam siri ini, iaitu Crysis 3 dilancarkan pada 2013 untuk PC, PS3 dan Xbox 360.


Peringatan: Beli Horizon Forbidden West Versi PS4 Untuk Harga Lebih Murah, Dapat Juga Versi PS5

Game-game yang dilancarkan ketika transisi generasi konsol masih belum beralih sepenuhnya ke generasi seterusnya sentiasa mengelirukan. Kebanyakan game akan menawarkan harga dan versi yang berbeza.
Horizon Forbidden West yang bakal dilancarkan tidak lama lagi juga tidak dapat lari daripada kekeliruan ini, dan para pemain berpeluang untuk mengambil kesempatan daripada kelompongan ini.
Horizon Forbidden West pada asalnya tidak menawarkan naik taraf percuma dari versi PS4 ke versi PS5. Namun, setelah mendapat kritikan daripada para peminat, Sony dan Guerrilla telah memutuskan untuk menawarkan naik taraf percuma ini.
Oleh sebab itu, kini, walaupun pemain membeli game open-world ini untuk versi PS4 di PlayStation Store, yang lebih murah berbanding harga versi PS5, para pemain akan tetap akan mendapat akses kepada naik taraf percuma ke versi PS5.
Peluang harga lebih murah ini tentunya berguna untuk pemain yang ingin bermain game ini terus di konsol PS5. Namun, ada caranya yang perlu diketahui untuk mendapatkan peluang ini.
Harga yang murah ini tidak akan dapat diperoleh sekiranya pemain membelinya terus di PS5. Sebaliknya pemain perlu membeli Horizon Forbidden West versi PS4 ini di PlayStation Store di desktop browser (PC atau laptop) atau melalui aplikasi PlayStation App di telefon.
Versi PS4 tidak akan tertera di PlayStation Store di konsol PS5 kerana ia akan terus mengesan pemain ingin membeli versi PS5.

Seperti tertera dalam screenshot di atas, Horizon Forbidden West Standard Edition versi PS5 berharga RM299, manakala versi PS4 hanya berharga RM249. Mana-mana Standard Edition yang korang beli pun, korang akan tetap mendapat kedua-dua versi PS4 dan PS5.
Jadilah pembeli yang bijak.
Horizon Forbidden West akan dilancarkan untuk PS5 dan PS4 pada 18 Februari 2022.


RASMI: ASUS ROG ALLY akan dijual pada harga USD699 & USD599, lancar 13 Jun ini


Flappy Bird: Vaping Sambil Gaming!

Dah bosan main Flappy Bird di handphone anda? Cuba main di mod rokok elektronik pulak!
Nampaknya, seorang pengguna rokok elektronik bernama Balázs Bánk telah berjaya memuat masuk game Flappy Bird pada mod eVic-VTC Mini milik beliau.
Aplikasi ini masih dalam fasa beta, tetapi jika anda teringin mencubanya, langkah-langkah telah diberikan di bahagian description video Youtube di atas.
*Pihak JomGaming tidak bertanggungjawab jika anda telah merosakkan mod rokok elektronik anda!


Dragon Ball FighterZ: Trailer Khas Memperkenalkan Goku Dikeluarkan Oleh Bandai Namco

Son Goku diperkenalkan dalam video terbaru Dragon Ball FighterZ!

Goku boleh dikatakan antara watak anime paling popular di seluruh dunia. Siapa yang tidak kenal Goku? Malah, mereka yang tidak mengikuti siri Dragon Ball juga pasti mengenali watak yang cukup berpengaruh ini.
Terbaru, Bandai Namco telah mengeluarkan sebuah video trailer terbaru untuk Dragon Ball FighterZ, memperkenalkan Goku dengan aksi-aksinya membelasah Cell dan Frieza. Walaupun ia hanyalah video pendek, tetapi ia sudah cukup untuk membuatkan kita semua semakin tidak sabar untuk bermain game ini.
Korang boleh layan video ini di bawah:

Dragon Ball FighterZ akan diterbitkan pada Februari 2018 untuk PC PlayStation 4 dan Xbox One.
JomBaca: Trailer Super Saiyan Biru Goku, Vegeta Dikeluarkan Untuk Dragon Ball FighterZ! Mengganas Dengan Saiyan Paling Berkuasa!


Studio Pembangun Horizon Zero Dawn Lantik 2 Pekerja Rainbow Six Siege Untuk Satu Projek Rahsia

Studio pembangun Guerrilla Games, dilaporkan telah melantik dua bekas pembangun Rainbow Six Siege untuk sebuah projek rahsia.

Dalam diam, studio yang berpangkalan di Amsterdam, Belanda itu telah melantik Simon Larouche sejak Februari lalu. Larouche pada mulanya telah menghabiskan tiga tahun di Guerrilla dalam membangunkan Killzone 2, sebelum berpindah ke Ubisoft memagang tugas sebagai pengarah game Rainbow Six Siege. Kini, sudah beberapa bulan, beliau telah kembali ke Guerrilla untuk satu projek yang masih dirahsiakan.
Seorang lagi bekas pembangun Rainbow Six Siege yang menyertai beliau ialah Chris Lee, yang mana kini memegang tugas sebagai Principal Game Designer di Guerrilla.
Banyak spekulasi telah muncul apabila projek rahsia ini telah diketahui umum. Apakah Guerrilla akan menampilkan multiplayer dalam sekuel kepada Horizon Zero Dawn? Atau mereka akan mengembalikan francais Killzone? Atau mereka sedang membangunkan sebuah IP game multiplayer baru?

Tiada apa yang boleh kita buat sekarang selain menunggu pengumuman daripada Guerrilla.
Sumber: Push Square


Stardew Valley: Jualan Sudah Hampir Mencecah Setengah Juta!

Populariti mendadak ini turut mengejutkan pencipta game ini!

Penciptanya Eric Barone berasa amat terkejut dengan prestasi jualan game dan populariti Stardew Valley yang datang secara tiba-tiba.
Dalam tarikh dipasarkan tidak sampai sebulan, Stardew Valley telah berjaya dijual sebanyak 450,000 melalui Steam dan juga GOG.com.
Menurut Barone, walaupun peminat siri tersebut telah bermain Stardew Valley pada tahap yang mengkagumkan tetapi terdapat pelbagai rahsia yang tersembunyi dalam game tersebut yang masih belum diterokai.
Stardew Valley boleh didapati pada harga RM 31.00 melalui Steam dan GOG.


Musim 2018/19 Dota Pro Circuit Major Akan Dimulakan Di Kuala Lumpur

Setelah tamatnya TI8, musim 2018/19 Dota Pro Circuit Major akan di di Kuala Lumpur buat pertama kali dan akan diadakan di Axiata Arena, Bukit Jalil, Kuala Lumpur pada 16 hingga 18 November ini. Ia akan dibawakan oleh eGG Network dan juga penganjur bersama PGL dan Imba TV.

Dalam kenyataan yang dikeluarkan, kejohanan ini akan mendapat sokongan daripada Kementerian Belia & Sukan serta Majlis Sukan Negara Malaysia.

Esports is an industry of it’s own. Ini adalah masanya Esports diiktiraf di Malaysia, and I will make sure of that..#KualaLumpurMajor#YouthPower#Esport#Dota2 pic.twitter.com/dTTgqWGnUq
— Syed Saddiq 🇲🇾🌺 (@SyedSaddiq) September 5, 2018

Peminat sudah boleh mendapatkan tiket ke di laman web rasmi Kuala Lumpur Major, yang mana terdapat beberapa jenis tiket yang boleh korang beli (terima kasih, My Game On):
Immortal (RM600)

Mendapat tempat duduk yang berdekatan pentas dan boleh menyaksikan perlawanan dengan pemandangan terbaik. Juga menerima Lanyard dan tag.
Goodie bag yang berharga RM150 dengan hadiah istimewa.
Cabutan bertuah.
Mendapat keutamaan untuk sesi Meet & Greet bersama pasukan profesional
Mendapat keutamaan untuk membeli kerusi gaming Secret Lab dengan harga istimewa.

Divine (RM330)

Free seating di bahagian bawah (lower ring).
Cabutan bertuah.
Mendapat keutamaan untuk membeli kerusi gaming Secret Lab dengan harga istimewa.

Ancient (RM180)

Layak untuk menyaksikan 3 hari perlawanan Dota 2.
Free seating di bahagian atas (upper ring).

Bagi yang membeli tiket ini bermula 6 September hingga 16 September, korang akan menerima diskaun 20 peratus kalau korang adalah pelanggan U Mobile.
Early Bird  akan menerima diskaun sebanyak 10% untuk pembelian pada 17 September hingga 30 September. Untuk tiket pada harga biasa akan bermula dijual lebih awal sebelum 10 Oktober. Tarikh akan diumumkan nanti.


PS5 Pro, Xbox Series Baharu Akan Dilancarkan Pada 2023/2024, Menurut Syarikat TV Dari China

Versi baharu untuk PS5 dan Xbox Series dilaporkan akan dilancarkan sekitar tahun 2023 atau 2024.
Perkara ini didedahkan oleh syarikat elektronik dari China, TCL Technology dalam satu pembentangan, lapor Tom Henderson.
Dalam pembentangan tersebut, kita dapat lihat bagaimana mereka membandingkan setiap generasi konsol dari PS4/Xbox One, PS4 Pro/Xbox One S/X, PS5/Xbox Series dan akhir sekali PS5 Pro/Xbox Series baharu dengan output masing-masing.
Menurut perbandingan itu, PS5 Pro dan Xbox Series yang baharu dijangka akan dikeluarkan pada tahun 2023/2024, yang akhirnya akan membawakan sokongan resolusi native 8K dan 120hz.

In a new conference, TCL Technology have said that a new Xbox Series S/X and PS5 Pro are coming in 2023/2024.Via https://t.co/FI7Jgq0egY pic.twitter.com/7v2sNVNVm4— Tom Henderson (@_Tom_Henderson_) May 25, 2022

Perkembangan ini tentunya meresahkan ramai, terutamanya mereka yang masih belum berpeluang untuk mendapatkan sebuah pun konsol generasi terkini itu pada hari ini, setelah lebih setahun ia dilancarkan, kerana masih belum mencukupi stok di pasaran.
Walau bagaimanapun, menurut wartawam Jeff Grubb pula, kita sepatutnya merasa aneh apabila sebuah syarikat “yang menjual televisyen” untuk bercakap tentang pelancaran konsol gaming baharu.
Grubb menambah yang PS5 akan mendapat 6nm refresh tidak lama lagi, yang mana akan menggunakan penyejukan yang lebih rendah, seterusnya akan mempertingkatkan pembuatan serta lebih menjimatkan kos. Grubb percaya yang PS5 tidak lama lagi hanya akan mengeluarkan rekaan semula dari segi hardware sahaja, dan bukanlah versi “Pro” seperti yang didakwa.

PS5 is going to get a 6nm refresh soon. Better yields and could use even less cooling. All of those gains will go into improving manufacturing and saving costs. Maybe a hardware redesign is part of that. But I don't think there's any chance of a Pro any time soon.— Jeff Grubb (@JeffGrubb) May 25, 2022

Malah, ada juga yang percaya bahawa PS5 versi seterusnya itu juga mungkin hanyalah versi “slim”.

I mean, of course it's going to go on a smaller node. That was always the point of the slim consoles.— c0de (@c0degaf) May 25, 2022


Death Stranding: Game Terbaru Oleh Kojima Productions Diumumkan!

Teaser trailer untuk game pertama Kojima Productions telah dikeluarkan.

Dalam sidang media di E3 2016, Sony telah menjemput legenda industri gaming, Hideo Kojima naik ke pentas untuk beliau sendiri memperkenalkan game terbaru di bawah produksi Kojima Productions. Game yang diberi nama Death Stranding itu telah menampilkan pelakon The Walking Dead, Norman Reedus dalam cinematic teaser.
Jom layan:

JomBaca: Hideo Kojima Menjelaskan Design Original Maskot Kojima Productions Oleh Yoji Shinkawa!


Spider-Man “Tidak Akan Wujud Kalau Bukan Kerana PlayStation,” Kata Insomniac Games

Tepat seminggu lalu, Marvel’s Spider-Man telahpun dilancarkan. Seperti yang semua tahu, ia merupakan sebuah game yang dikeluarkan secara eksklusif untuk PS4.

Terbaru, bercakap kepada Kinda Funny Games (via Push Square), pengarah kreatif Insomniac Games, Bryan Intihar telah berkongsi bagaimana pihak Sony telah sentiasa memberikan sokongan yang sebaiknya semasa studio mereka membangunkan game ini.
“Game ini tidak akan wujud kalau bukan kerana PlayStation, kalau bukan daripada sokongan mereka,” kata Intihar. “Bila-bila masa saya ingin lakukan sesuatu, ingin lakukan perubahan yang drastik, ia hanya seperti, ‘Okay’.
“Saya tidak pernah dengar apa-apa. Ia hanya ‘Pergilah buat.’ Soalannya hanya, ‘Adakah ia akan buat game ini jadi lebih baik?’ dan saya akan katakan, ‘Yep’, dan mereka akan kata, ‘Okay’, dan itulah perkara terakhir yang saya akan dengar tentangnya… Saya terhutang segalanya kepada PlayStation.”

Dalam review Boleh Beli or Boleh Blah!?, kami menyatakan yang game ini menyajikan gameplay yang mantap, jalan cerita yang menarik, open-world yang sangat seronok untuk berayun, penjahat-penjahat ikonik yang tidak terkira, pertarungan boss yang epik, babak-babak sinematik yang menakjubkan, karakter-karakter sampingan yang memberikan impak — segalanya menjadikan Marvel’s Spider-Man adalah sebuah yang BOLEH BELI.


God of War Ragnarok: Saksikan 30 Minit Kompilasi Aksi Dan Babak Spoiler


Satu Lagi Trailer DOTA: Dragon’s Blood Diperlihatkan, Gambaran Lebih Jelas Jalan Ceritanya

Selepas memaparkan dua trailer sebelum ini, Netflix memperlihatkan satu lagi trailer terbaharu untuk DOTA: Dragon’s Blood, siri anime adaptasi game MOBA terkemuka milik Valve, Dota 2.
Trailer kali ini memaparkan durasi yang lebih panjang daripada sebelum ini, menampilkan gambaran jalan cerita yang lebih jelas serta beberapa karakter lain. Jom layan:

DOTA: Dragon’s Blood mengisahkan Davion, Dragon Knight tersohor yang bertekad untuk menghapuskan kesengsaraan dari muka bumi. Apabila bertembung dengan puteri mulia purba bernama Mirana yang dalam misinya tersendiri, karakter Dota 2 ini akan terlibat dengan peristiwa-peristiwa lebih besar yang tidak pernah beliau bayangkan.
Pelakon suara untuk Davion ialah Yuri Lowenthal, iaitu pelakon suara untuk Peter Parker dalam Marvel’s Spider-Man yang dibangunkan Insomniac Games.
Siri anime ini dibikin oleh Studio MIR, Ashely Edward Miller (X-Men: First Class, Thor and Black Sails) sebagai penulis dan penerbit eksekutif serta Ryu Ki Hyun sebagai penerbit eksekutif bersama.
DOTA: Dragon’s Blood akan menyajikan 8 episod yang akan ditayangkan di seluruh dunia di Netflix bermula 25 Mac ini.


Pokemon Presents 2021 – 2 Game Baru Diumumkan, Juga Kemaskini 4 Game Sedia Ada

Sebanyak 4 game dari The Pokemon Company (TPC) mendapat kemaskini dan 2 trailer untuk game terbaru Pokemon yang bakal dilancarkan telah diumumkan di Pokemon Presents 2021 yang berlangsung malam tadi.
Akhirnya, kita dapat melihat Pokemon Diamond & Pearl Remake dan Legend of Arceus dengan lebih lanjut!

Pokémon Unite
TPC bekerjasama dengan TiMi Studio Group mengumumkan Pokémon Unite akan hadir ke telefon pintar pada 22 September ini dan akan menawarkan crossplay dengan versi Nintendo Switch. Game MOBA ini juga akan menambah lesen Pokemon Mamoswine dan Sylveon!

Pra-pendaftaran sudah pun dibuka kepada orang ramai. Para trainers akan mendapat lesen Pikachu jika lebih dari 2.5 juta pemain daftar dan kosmetik untuk Pikachu jika pra-pendaftaran melangkaui 5 juta pemain seluruh dunia. Pemain di Switch pula akan mendapat lesen Zerozora jika pemain log-in sebelum 31 Ogos 2021.
Pokémon Cafe Remix
Pokemon Cafe Mix umpama ‘candy crush’ di dalam dunia pokemon. Selepas 2 tahun game ini telah dilancarkan, sebuah sekuel terbaru, Pokémon Cafe Remix ini akan mendapat penambah baikan yang akan menukarkan cara bermain game ini.

Karakter-karakter Pokemon yang menolong korang di kafe juga boleh menaiki level yang lebih tinggi dari game sebelumnya dan paling penting, pemakaian karekter pokemon korang boleh diubahsuai! Penambahbaikan ini menceriakan lagi pemain untuk tahun-tahun yang akan datang!
Pokemon Cafe Remix akan dilancarkan pada musim panas 2021 ini.
Pokémon Masters EX
Pokemon Masters EX menyambut ulang tahun keduanya dengan Sync Pair scout percuma, Legendary event, jalan cerita yang baru dan banyak lagi. Peminat game mobile ini mempunyai banyak kandungan yang dinantikan dalam beberapa minggu yang akan datang.

Pemain boleh mula memasang sehingga 100 Sync Pair secara percuma dengan 10-Sync Pair scout tersedia setiap hari pada setiap log masuk. Pemain juga dapat memperoleh 3,000 Gems secara percuma untuk mendapatkan Scout lebih. Pasangan ini akan membantu apabila tiga Legendary Events yang melibatkan Xerneas, Palkia, dan Kyurem kembali ke Pokemon Masters EX semuanya pada masa yang sama.N juga kembali, tetapi dalam rupa yang berbeza. Pada Ogos 29, N akan berpasangan dengan Reshiram dalam pakaian ulang tahun sebagai Sync Pair baru. Seolah-olah itu tidak mencukupi, mulai 15 September, jalan cerita baru yang memberi tumpuan kepada penjahat dari berbagai region akan bermula. Semestinya, kisah ini akan bermula dengan Giovanni dari Kanto.
Pokémon Go
Menyambut ulang tahun ke-5, Pokemon Go meraikannya dengan event Ultra Unlock yang masih berlalu dan akan masuk minggu ke-3. Tambahan kepada ulang tahun ini, PTC mengumumkan penambahan Pokemon baru dari region Galar bermula Jumaat 20 Ogos, 10 pagi sehingga 31 Ogos 2021 mengikut waktu tempatan.

Kita dapat melihat Skwovet curi makan, Wooloo jatuh bergolek dan Falinks berkawad bersama untuk tiba ke Pokemon Go! Zacian dan Zamazenta juga akan tiba dalam 5-Star Tier raid (T5). Zacian akan berada dalam kumpulan T5 dari 20 hingga 26 Ogos 2021 dan diikuti oleh Zamazenta pada 26 Ogos hingga 1 September 2021 mengikut waktu tempatan.
Pokémon Brilliant Diamond & Shining Pearl Remake
Siri utama ke-3 Pokemon, Diamond dan Pearl menerima Remake yang mengagumkan. Jelajah region Sinnoh dengan grafik 3D dengan menggayakan rupa pemain seperti mana korang menggayakan Trainer korang di dalam siri Sword & Shield. Pemain juga boleh mengubah kesan yang berlaku ketika Pokémon keluar dari Pokéball nya.

Dalam remake ini, pemain boleh meletakkan pelbagai patung Pokémon di ‘pangkalan rahsia’ pemain. Kawasan “Grand Underground” yang baru, sebuah labirin yang luas di mana Trainer dapat menangkap Pokémon dari Sinnoh yang susah dijumpai, Pokémon yang muncul di Grand Underground akan berubah bergantung kepada apa yang diletakkan di pangkalan rahsia.Pokemon Brilliant Diamond & Shining Pearl remake akan berada di pasaran pada 19 November 2021 dan boleh melakukan pra-tempah mulai sekarang. Pembelian awal sebelum 21 Februari 2021 akan memberi pemain sebiji telur untuk pokemon mythical, Manaphy.
Pokemon Legends: Arceus
Game yang paling dinantikan, paling diminta ramai dan lebih-next-gen dari siri utamanya, Legends: Arceus memecahkan diri dari kotak kebiasaan game Pokemon dengan menggabungkan elemen Action-RPG dan Open-World yang luar biasa.

Sekali imbas ia terasa seperti Monster Hunter digabungkan dengan The Legend of Zelda: Breath of the Wild di dalam persekitaran Ghost of Tsushima. Cara mendekati pokemon juga bertukar, dengan menilaikan gerakan serangan memberi impak di dalam pertempuran Pokemon di kawasan liar. 4 Pokemon varian Hisui juga dapat dilihat di dalam trailer ini.
Nak cabaran lebih? Cuba tangkap pokemon yang lebih agresif dan tengok jikalau korang akan diserang sampai pengsan. Game ini bukan sahaja antara Pokemon yang berlawan, malah karakter korang sendiri dapat berinteraksi dengan Pokemon lain seperti menaiki Pokemon untuk mengembara wilayah Hisui!

Watak korang adalah sebahagian daripada Galaxy Expedition Team yang terdiri daripada trainer-trainer dari region lain yang telah bergabung untuk menjelajahi wilayah Hisui. Sebagai anggota Survey Corps (untuk tangkap Pokemon, bukan Titans), korang ditugaskan untuk memulakan ekspedisi untuk menangkap dan mempelajari Pokémon di region tersebut.Pokemon Legends: Arceus akan berada di pasaran pada 22 Januari 2022 dan boleh di-pra-tempah mulai sekarang.
Pokemon Home

Pokemon Home akan menyokong siri remake Diamond & Pearl dan juga Legends: Arceus pada 2022. Game-game yang disebut ini juga tidak akan mendapat Ranked Battles antara pemain pada tarikh pelancarannya. Ranked Battles hanya akan berlangsung di dalam siri Sword & Shield.
Game Pokemon Yang Tak Disebut
Ingat lagi lawak Pokemon Go-Home-Sleep? Pokemon Sleep yang diumum pada tahun 2019 masih tiada khabar berita. Adakah ia sebenarnya diganti dengan Pokemon Smile, iaitu aplikasi untuk kanak-kanak (atau dewasa?) untuk berus gigi?
Pokemon Sleep dikhabarkan untuk menjadi sebuah aplikasi yang menekankan aktiviti tidur yang sihat dan mencukupi. Dengan menggunakan sebuah peranti, Pokemon GO Plus+ (yea serious, ada 2 ‘+’) untuk menjejak aktiviti tidur korang, jika korang tidur dengan lebih nyenyak, Pokemon korang akan lebih kuat pada pagi korang bangun itu! Atau adakah TPC sudah menidurkan idea ini selamanya? Pokemon GO Plus+ pun tak kelihatan macam akan berada di pasaran.Jadi apakah kemaskini dan game baru Pokemon yang korang akan main? Kitorang tak sabar nak main Legends: Arceus dan lihat bagaimana francais terbaru Pokemon ini akan menukarkan gaya bermain game pokemon!


Kontinjen Esports Malaysia Bagi CS:GO, LoL & Tekken 7 Siap Sedia Melawan Wakil-Wakil Dunia!

Malaysia Boleh!

Peringkat kelayakan Malaysia baru sahaja berakhir malam tadi, dan wakil-wakil negara ke International e-Sports Federation (IeSF) World Championship 2017 telahpun terpilih!

Pencarian kontinjen Malaysia bagi League of Legends, CounterStrike: Global Offensive dan Tekken 7 bermula dengan group…
Posted by JomGaming on Sabtu, 26 Ogos 2017

IeSF World Championship yang sudahpun memasuki tahun yang ke-9 ini merupakan acara esport antarabangsa yang menampilkan wakil-wakil esports dari negara-negara ahli IeSF. Tahun ini, acara ini akan berlangsung di Busan, Korea dari 9 – 12 November, 2017.

Pencarian kontinjen Malaysia bagi League of Legends, CounterStrike: Global Offensive dan Tekken 7 diteruskan pula di…
Posted by JomGaming on Sabtu, 26 Ogos 2017

Selepas peringkat kelayakan yang diadakan sepanjang hujung minggu di Digital Fortress E-Sports Arena dan Orange Esports Stadium, inilah dia kontinjen esports Malaysia ke IeSF World Championship 2017 nanti.

Malaysia akan menghantar kontinjen yang terdiri daripada pasukan CounterStrike: Global Offensive, League of Legends dan Tekken 7 seperti berikut:
Counter Strike:Global Offensive: Pasukan Fire Dragoon
1) Taschvind ‘Taz’ Sielan Jayasielan
2) Ahmad Khalish ‘d4v41’ Rusyaidee Bin Nordin
3) Muhammad Ridzuan ‘3nable’ Hazi Bin Hasnul Hazi
4) Muhammad ‘Click-’ Idzni Bin Rosdi
5) Lee ‘y00ngHwe1’ Yoong Hwei
League of Legends: Pasukan Rough Life
1) Khoo ‘RL Albin’ El Bin
2) Loo ‘RL Lavender’ Kah Yew
3) Yap ‘chuer bae’ Li Aw
4) Liew ‘RL KURURU’ Khai Chun
5) Hong ‘RL ShiroNeko’ Kar Yi
6) Louis ‘RL Imanotgod’ Wong
Tekken 7:
1) Muhammad Zarif ‘HXI | ZABA’ Aiman bin Aris
Seperti yang dilaporkan sebelum ini, kesemua peserta ini akan menadapat tajaan penuh perjalanan dan tempat tinggal ke Busan daripada AMD dan OMEN by HP, dan di IeSF World Championship nanti, mereka akan merebut wang hadiah kemenangan bernilai bernilai RM204,000++ dengan pecahan wang kemenangan mengikut game seperti berikut:
Counter Strike: Global Offensive – Prize Pool RM75,000++
Juara: RM38,000++
Naib Juara: RM22,000++
Tempat Ke-3: RM15,000++
League of Legends – Prize Pool RM75,000++
Juara: RM38,000++
Naib Juara: RM22,000++
Tempat Ke-3: RM15,000++
Tekken 7 – Prize Pool RM15,000++
Juara: RM7500++
Naib Juara: RM4500++
Tempat Ke-3: RM3000++
Juara Keseluruhan Kontinjen Negara: RM38,000++
Syabas diucapkan kepada Fire Dragoon CS:GO, RoughLife dan HXI | ZABA – semoga kejayaan mengiringi korang ke Busan, Korea nanti. Julang bendera Malaysia di pentas esports dunia, guys!


Destiny: Ajak Clan Berperang Dalam Private Match Dan Bergaya Dengan Custom Weapon/Armor!

Di Gamescom 2016, Bungie telah mengumumkan content paling diminta oleh para Guardians untuk DLC Rise of Iron (RoI) – Private Match!

Crucible Menu yang mempunyai Mode Private Match

Di Private Match ini, bolehlah para Guardian berlawan atau training bersama geng dan clan tanpa mencuba nasib memasuki matchmaking bersama-sama dari Orbit. Private Match ini merangkumi semua map dan mode crucible termasuk Mayhem dan Doubles. Mode terbaru, 6v6 Elimination akan turut berada dalam list. Ini baru la macam main aci ligan ice and water, kill and revive.

Mode 6v6 crucible baru, Supremacy  telah dimainkan tadi di stream Bungie menggunakan Private Match. Objektif Supremacy adalah membunuh pihak lawan dan mengutip crest berwarna merah yang jatuh apabila pihak lawan mati. Korang boleh halang crest team sendiri dari diambil dengan mengambil crest team mate anda yang berwarna biru.
Crest yang dijatuhkan oleh pihak lawan
Untuk setiap kill anda akan mendapat 1 point, mengutip crest akan mendapat lagi 1 point. Crest tersebut mempunyai physical form yang responsive dengan environment. Jika crest itu terjatuh di tangga ia akan bergolek atau akan melayang jika ada orang menembak rocket berdekatannya. Bungie telah berusaha untuk membuat ia kelihatan dan rasa realistik.
Clan roster akan diadakan untuk menunjukkan nama team korang. Tak perlu risau kalau korang clan-less, korang masih boleh host dan join in the fun di dalam custom match tersebut.
4 map baru dan salah satu adalah PS4 exclusive telah diumumkan dan ia lebih symmetrical dan adil iaitu Last Exit, Skyline dan Floating Garden. Guardians di PS4 dapat merasa map eksklusif, Icarus terlebih dahulu.

Tidak dilupakan Raid – Wrath of the Machine akan dilancarkan pada 23 September, 3 hari selepas DLC RoI dilancarkan. Ini adalah raid yang paling awal DLC diadakan sejak sepanjang 2 tahun sejarah expansion Destiny diumumkan.
Raid yang menunjukkan boss mekanikal lebih besar dari Oryx dan suka menghantam lantai menggunakan tangan mesinnya
Strike – Wretched Eye yang menceritakan kisah bagaimana Devil Splicer telah mengambil mata Ogre dan menggunakannya sebagai senjata untuk menembak Guardian. Ogre tersebut pun mengamuk dan menghentam sekelilingnya membabi-buta dengan ganas.
Devil Splicer menembak berpeluru mata laser Ogre ke arah Guardians
Public Event / Arena – Archon’s Forge adalah sebuah arena open yang menyerupai mekanik Arena di Reef dalam bentuk Public Event. Berlawan, bermain beramai dan berperang menentang Siva yang terkurung dengan korang. Korang juga boleh menggunakan drop weapon kapak berapi ini untuk berlawan, hiyaaah!
Rasakan Kapak Api ini hiyah!
Public Event di Arena
Korang dah tengok armor dan weapon terbaru RoI? Cun melecun. Lagi cun sekarang boleh customize rupa yang korang suka, termasuklah weapon exotic! Cantikkan Hawkmoon ni lepas aktifkan Ornament? Boleh buang dah semua chroma yang dok tikam setiap minggu dalam Sterling Box.
Hawkmoon menggunakan rupa Ornament pertama yang gory dan berdarah seperti Red Death
Hawkmoon dengan Ornament kedua, classy black and gold baby
Smart tak set terbaru RoI ni?
Gear set Iron Banner Titan
Helmet Iron Banner Hunter yang membara
Iron Banner Gears (Default)
Vanguard Gears
Raid gears
Trials of Osiris gears
Ornament di gear Titan Trials of Osiris pula…
Sebelum Ornament diaktifkan
Setelah Ornament diaktifkan
Full set ornament aktif. Menyala kepak ku ni haaaaa~
Artifact kini juga boleh dipakai oleh semua class tanpa mengira Hunter, Warlock atau Titan. Setiap artifact dinamakan sempena specialty lejen-lejen Iron Lords dan mempunyai ciri ciri yang unik. Artifact ini juga boleh mengaktifkan interaksi di Felwinters Peak yang akan memberi kuasa penuh untuk menggunakannya. Tengok je screenshot ni, bulu roma pon naik.
Talent yang berbeza dari setiap artifact yang lain lain
Mengaktifkan kuasa penuh Artifak di statue Gheleon di Felwinters Peak
Usah menangis jika anda merupakan Guardian Last Gen consoles. Jika anda mempunyai DLC Taken King di console lama, korang boleh mendapatkan koleksi RoI hanya dengan $39.99 di PS4 dan XB1.
Tribal Warfare merupakan salah satu clan rosters yang akan dibincangkan dengan lebih mendalam. Adakah ia ranking competitive? Atau sekadar penghias nama? Kita akan ketahui lebih apabila Gameinformers akan memberi sneak peak sepanjang minggu ini di Gamescom 2016.
Fuh, sebagai penembak tegar Destiny, Akak Akirien sangat lah eksaited sambil melaungkan “Destiny is Love, Destiny is life” apabila Custom Match telah diumumkan. Sebaik sahaja ViDoc Bungie berakhir, sudah ada clan dan website bakal host tournament antara clan dan negara.
Bungie juga baru sahaja mengumumkan koleksi Destiny terbaru RoI untuk pemain baru di harga $59.90! Sudah kah anda bersedia untuk menjadi Iron Lord?


Koleksi Game Segera PlayStation Plus Untuk Januari 2019

Lagi beberapa sebelum masuknya tahun 2019. Dah boleh ucap selamat tahun baru ke ni?

PlayStation Asia telah memulakan tahun baru 2019 dengan langkah kanan. Dua daripada tiga game yang ditawarkan dalam PlayStation Plus untuk bulan Januari 2019 adalah game AAA daripada Ubisoft.
Jom kita tengok apakah game yang ditawarkan, yang korang boleh ambil dari 10 Januari hingga 6 Februari 2019:
 Tom Clancy’s The Division (PS4)Steep (PS4)Severed (PS4 & PS Vita)

Bagi korang yang masih belum ambil game-game percuma untuk bulan Disember 2018, korang masih ada masa sehingga 9 Januari ini.


Ini Rupanya Grafik & Gameplay Kalau Cyberpunk 2077 Merupakan Game Di PS1

Cyberpunk 2077 merupakan game keluaran CD Projekt Red yang amat dinantikan pada ketika ini. Sebagai sebuah syarikat yang membawakan kita karya agung The Witcher 3, pelancaran Cyberpunk 2077 dijangka akan menggegarkan dunia gaming pada tahun hadapan dengan grafik dan gameplay yang mantap.
Namun, pernah tak korang terfikir, bagaimanakah bentuk rupanya kalau Cyberpunk 2077 merupakan sebuah game yang dilancarkan ketika era PS1?
Channel Youtube Bearly Regal telah mencipta dan memuatnaik satu video yang memaparkan kononnya Cyberpunk 2077 adalah sebuah game di PS1. Grafik, gameplay dan kesan bunyi sememangnya mengingatkan kita kepada game-game klasik yang pernah kita mainkan semasa era tersebut.
Jom layan video berdurasi 14 minit di bawah:


Sony Sahkan Yang Tarikh Pelancaran God of War Akan Didedahkan Dalam Masa Terdekat

Bila agaknya kita boleh mula menyelami mitos Nordik bersama-sama Kratos?

Semakin hari kita semakin dekat dengan pelancaran antara game yang paling dinantikan pada tahun ini. Terdapat laporan yang mengatakan bahawa tarikh pelancaran siri terbaru God of War ini telahpun tertiris di PlayStation Store – dan ia meletakkan 22 Mac sebagai tarikh yang ditunggu-tunngu peminat itu.
Terbaru, bercakap kepada majalah Famitsu (via SegmentNext), Penerbit Sony Interactive Entertainment Japan dan Asia Localization, Chris Ashimine menyatakan bahawa tarikh pelancaran God of War akan didedahkan secara rasmi dalam masa terdekat.
Semasa bercakap kepada majalah itu, beliau berkongsi beberapa maklumat penting tentang game ini seperti kandungan game dan kualiti lokasi. Beliau kemudian mengatakan yang pasukan pembangunan akan berpeluang untuk mengumumkan tarikh pelancaran dalam masa yang sangat, sangat dekat.
Sekiranya laporan tertiris yang mengatakan God of War bakal dilancarkan pada Mac ini adalah benar, pastinya Sony mahu mengumumkan tarikh itu secepat mungkin kerana sekarang pun sudah memasuki pertengahan Januari. Pendedahan tarikh pelancaran yang lewat sedikit sebanyak berkemungkinan boleh membantutkan jualan bagi game ini.

Amacam korang? Adakah korang rasa 22 Mac ini adalah tarikh keramat yang bakal diumumkan? Atau korang ada tekaan tarikh lain?
JomBaca: Anda Ada Soalan Tentang God of War? 102 Soalan Terjawab Oleh Pengarah God of War Dalam Masa Pantas


Netflix Kongsi Teaser Trailer The Witcher Musim 2 Yang Fokus Kepada Geralt Pula

Kalau minggu lalu Netflix telah memperlihatkan teaser trailer pertama untuk musim kedua The Witcher yang memfokuskan kepada Ciri, teaser trailer terbaharu ini pula memaparkan aksi Geralt pula.
Berdurasi sama pendek seperti teaser trailer sebelum ini, iaitu selama 12 saat, ia turut mencantumkan secebis-secebis daripada beberapa babak Geralt dalam musim kedua itu secara pantas. Apa yang sempat kami nampak dalam video adalah Geralt, sihir-sihir, medallion, senjata, salji, tulang rangka dan banyak lagi.
Jom layan:

What does destiny have in store for Geralt of Rivia in Season 2? Here's a clue. pic.twitter.com/u1uXAnzUfG— The Witcher (@witchernetflix) June 18, 2021

Buat masa ini, Netflix telah menyatakan yang musim kedua ini akan hadir ke platform streaming itu pada tahun ini, namun belum mendedahkan bilakah tarikh tepatnya.


Wonder Boy III Kembali Dalam Remake Yang Nampak Sempoi!

Dengan update seperti grafik yang bagai lukisan tangan dan soundtrack yang ala old school sememangnya nampak menarik!

Siri Wonder Boy pertama kali berada di arked pada 1986 dahulu dan kali terakhir ia berada di media elektronik dengan siri Wonder Boy III: The Dragon’s Trap. Siri ini berjaya mendapat perhatian dan pujian pengkritik apabila diterbitkan dalam konsol Sega Master System dan kemudian ia tenggelam ditelan zaman.
Kini studio Lizardcube ingin memberi nafas segar kepada siri ini dan terbitan terbaru ini diberi nama Wonder Boy: The Dragon’s Trap. Gameplay ala Metroidvania akan dikekalkan bagi keluaran terbaru ini tetapi Lizardcube menjanjikan beberapa penambahan yang mereka fikir sesuai sebagai cabaran era ini.

Wonder Boy: The Dragon’s Trap bakal diterbitkan di PC dan konsol namun begitu masih belum ada tarikh tetap.


Borderlands 3 Akan Dilancarkan Tahun 2019?

Game yang mempopularkan genre shoot and loot ini akan hadir dengan episod ke-3 tak lama lagi!

Banyak berita sudah diumumkan berkenaan pembikinan Borderlands 3 sebelum ini. Bagaimanapun masih tiada tarikh mahupun pengumuman rasmi berkenaan game ini.
https://www.youtube.com/watch?v=NiBkm9f0l5w
Menurut channel YouTube The Triple S League yang memetik dari dua sumber berbeza – proses localisation game ini sudah pun bermula. Proses localisation ini biasanya berlaku apabila sesebuah game sudah menghampiri kesudahan pembikinannya, sekaligus membayangkan bahawa Borderlands 3 ini sudah semakin siap!
Bagaimanapun, tiada tarikh rasmi telah diumumkan 2K mahupun Gearbox. Sama-sama kita tunggu pengumuman rasmi, mungkin pada The Game Awards 2018 nanti?


Esports Malaysia (ESM) Umumkan Ahli-Ahli Baru! Siapakah Mereka?

Akhirnya teka-teki rombakan ahli Esports Malaysia terjawab sudah!

Melalui satu post di Facebook page Esports Malaysia, persatuan itu telah mengumumkan ahli-ahli jawatankuasa baru yang akan berkhidmat memajukan arena esports negara sepanjang 2019-2022. Ahli-ahli ini dipilih semasa sidang Mesyuarat Agung Tahunan (AGM) yang berlangsung semalam di Royale Chulan Hotel, Mutiara Damansara.
Tahniah JomGaming ucapkan kepada ESM di atas rombakan yang harapnya akan memandu pembangunan esports negara ke arah yang lebih bermutu dan terjamin.

Bagaimanapun, tinjauan JomGaming mendapati komen-komen warganet mempersoalkan kredibiliti, pengalaman dan penglibatan ahli-ahli baru ESM ini. Jadi, kitorang cuba Google dan bertanya kepada pihak-pihak yang tahu lalu dikumpulkan maklumat berkaitan individu-individu yang dinamakan ini;
Dato Ananth bersama Dato Latt, bekas Presiden ESM. Sumber: AirMarine
PRESIDEN:
Ananth A/L Sevlanga Nathan
Dato Ananth yang sebelum ini memegang jawatan Pemangku Presiden ESM merupakan Pengarah Urusan syarikat pengangkutan logistik dan pengurusan rantaian bekalan AirMarine Asia. Beliau juga terlibat di dalam menganjurkan AirMarine Cup 2019. Dato Ananth juga memegang jawatan Timbalan Presiden Asia Esports Federation (AESF) yang berpusat di Dubai. Beliau dilihat sebagai tenaga muda yang akan menggerakkan jentera ESM supaya lebih progresif, aktif dan berdayasaing.
TIMBALAN PRESIDEN:
Afiq Fadhli Bin Narawi
Presiden Sarawak Esports Association (SESA)
SESA telah mengumumkan mereka akan menggerakkan pembangunan esports Sarawak serta menjadikan Bumi Kenyalang itu sebagai destinasi esports dan tournament berskala besar!
NAIB PRESIDEN 1:
Muhammad Naim Al Amin Bin Saharudin
Presiden Esports Perak
Ahli Parlimen Belia Malaysia
NAIB PRESIDEN 2:
Ooi Boon Seang
Bekas Timbalan Presiden ESM
NAIB PRESIDEN 3
Tiara Natassah Ching
Pekerja AirMarine
NAIB PRESIDEN 4
Mohamad Khir Bin Md Noor
Presiden Esports Pulau Pinang
Ahli Parlimen Belia Malaysia
AHLI JAWATANKUASA (AJK)
Husyin Bin Abd Murat – Presiden Esports Pahang, Ahli Parlimen Belia
Thariq Bin Kamar – Presiden Esports Kelantan, Ahli Parlimen Belia Malaysia
Muhammad Muzakkir Bin Nur Mubin – Presiden Esports Malaysia Kedah, Ahli Parlimen Belia
Afzarnuddin Bin Burhanuddin – Presiden Esports Selangor, anak kepada pemilik Les’ Copaque
Li Kuan Leong – Pekerja AirMarine
Muhammad Nur Saddiq Bin Mohd Khusni – Pencarian Google menemukan kami kepada Muhammad ‘Nur Sadiqin Bin Mohd Khusni’, Riot Games Student Ambassador – adakah orang yang sama? Adakah ESM melakukan typo?
Firdaus Bin Hashim – Pengarah Mineski Events Team Malaysia
Noor Azam Bin Hj Mohamad – Esports Kuala Lumpur
Khishen A/L Gopal – Esports Kuala Lumpur
Kelvin Pang Ching Kuen – Borneo Gaming Company
JURUAUDIT 1
Shazali Kamaruddin – Esports Kuala Lumpur
JURUAUDIT 2
Nur Djelizhiana Sheghary Binti Iswaran – Pekerja AirMarine

Ternyata, barisan ahli-ahli baru ESM rata-ratanya terdiri daripada mereka-mereka yang telah berkhidmat dan berjasa dalam membangunkan industri esports di negeri masing-masing.
Namun begitu, terdapat beberapa nama yang memusykilkan dan diragui sumbangan mereka terhadap pembangunan esports negara. Mungkin ini akan dijelaskan oleh ESM kelak dalam pengumuman rasmi mereka nanti.
Maklumlah, rakyat mahukan pentadbiran esports yang telus dan berkredibiliti sekarang ni. #MalaysiaBaru kan?